title: Απόφαση του Συμβουλίου, της 4ης Δεκεμβρίου 2006 , για την τροποποίηση του κανονισμού υπηρεσιακής κατάστασης του προσωπικού της Europol

text:
               19.12.2006

               EL

               Επίσημη Εφημερίδα της Ευρωπαϊκής Ένωσης

               C 311/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 4ης Δεκεμβρίου 2006
   για την τροποποίηση του κανονισμού υπηρεσιακής κατάστασης του προσωπικού της Europol
   (2006/C 311/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Σύμβαση για την ίδρυση της Ευρωπαϊκής Αστυνομικής Υπηρεσίας (Σύμβαση Ευρωπόλ) (1), και ιδίως το άρθρο 30, παράγραφος 3,
   την πρωτοβουλία της Δημοκρατίας της Αυστρίας (2),
   τη γνώμη του Ευρωπαϊκού Κοινοβουλίου (3),
   τη γνώμη του διοικητικού συμβουλίου της Europol,
   Εκτιμώντας τα εξής:

               (1)

               Είναι επιθυμητό να τροποποιηθεί ο κανονισμός υπηρεσιακής κατάστασης του προσωπικού της Europol, όπως θεσπίσθηκε με την πράξη του Συμβουλίου της 3ης Δεκεμβρίου 1998 (4) (εφεξής «κανονισμός υπηρεσιακής κατάστασης»), προκειμένου να προβλεφθεί μέγιστη περίοδος υπηρεσίας διάρκειας εννέα ετών βάσει δύο συμβάσεων εργασίας ορισμένου χρόνου για όλο το προσωπικό.

               (2)

               Είναι επιπλέον επιθυμητό να τροποποιηθεί ο κανονισμός υπηρεσιακής κατάστασης ώστε να ρυθμισθούν οι σχέσεις εργασίας για τον δημοσιονομικό ελεγκτή, τον βοηθό ή τους βοηθούς δημοσιονομικούς ελεγκτές και το προσωπικό που εργάζεται για το γραφείο του δημοσιονομικού ελεγκτή, καθώς και τις σχέσεις εργασίας του γραμματέα του διοικητικού συμβουλίου της Europol και του προσωπικού που εργάζεται στη γραμματεία του διοικητικού συμβουλίου.

               (3)

               Εναπόκειται στο Συμβούλιο να θεσπίσει, αποφασίζοντας ομόφωνα, τις λεπτομερείς διατάξεις για το προσωπικό της Europol και τις μεταγενέστερες τροποποιήσεις τους,

         ΑΠΟΦΑΣΙΖΕΙ:
   Άρθρο 1
   Ο κανονισμός υπηρεσιακής κατάστασης τροποποιείται ως εξής:

               1.

               Στο άρθρο 1, προστίθενται οι ακόλουθες παράγραφοι:
               «3.   Ο κανονισμός υπηρεσιακής κατάστασης ισχύει επίσης για τον δημοσιονομικό ελεγκτή και τον ή τους βοηθούς δημοσιονομικούς ελεγκτές της Europol και το προσωπικό που εργάζεται για το γραφείο του δημοσιονομικού ελεγκτή, χωρίς να θίγεται η Σύμβαση Europol και ο δημοσιονομικός κανονισμός της Europol και εφόσον δεν προβλέπεται άλλως στο προσάρτημα 10, με το οποίο καθορίζονται ειδικές διατάξεις όσον αφορά τον δημοσιονομικό ελεγκτή, τον ή τους βοηθούς δημοσιονομικούς ελεγκτές και το προσωπικό που εργάζεται για το γραφείο του δημοσιονομικού ελεγκτή.
               4.   Ο κανονισμός υπηρεσιακής κατάστασης εφαρμόζεται επίσης για τον γραμματέα του διοικητικού συμβουλίου της Europol και το προσωπικό που εργάζεται για τη γραμματεία του διοικητικού συμβουλίου, χωρίς να θίγεται η Σύμβαση Europol και εφόσον δεν προβλέπεται άλλως στο προσάρτημα 11, στο οποίο καθορίζονται ειδικές διατάξεις όσον αφορά τον γραμματέα του διοικητικού συμβουλίου και το προσωπικό που εργάζεται για τη γραμματεία του διοικητικού συμβουλίου.»

               2.

               Το άρθρο 6 αντικαθίσταται από το ακόλουθο κείμενο:
               «Άρθρο 6
               Οι υπάλληλοι της Europol, είτε προσλαμβάνονται σε θέση η οποία μπορεί να πληρωθεί μόνο με προσωπικό προερχόμενο από τις αρμόδιες αρχές περί των οποίων το άρθρο 2, παράγραφος 4 της Σύμβασης Europol είτε προσλαμβάνονται σε θέση μη υποκείμενη σε αυτόν τον περιορισμό, προσλαμβάνονται αρχικά για ορισμένη χρονική περίοδο η οποία κυμαίνεται από ένα έως πέντε έτη.
               Οι αρχικές συμβάσεις είναι δυνατόν να ανανεώνονται. Η μέγιστη συνολική διάρκεια των συμβάσεων ορισμένου χρόνου, συμπεριλαμβανομένων των τυχόν περιόδων ανανέωσης, ανέρχεται σε εννέα έτη.
               Μόνον οι υπάλληλοι που έχουν προσληφθεί σε θέση μη περιορισμένη στο προσωπικό το προερχόμενο από τις αρμόδιες αρχές, περί των οποίων το άρθρο 2, παράγραφος 4 της Σύμβασης Europol επιτρέπεται να προσλαμβάνονται με σύμβαση αορίστου χρόνου, αφού προηγουμένως υπηρετήσουν αδιαλείπτως επί δύο συμβάσεις ορισμένου χρόνου σε ικανοποιητικό επίπεδο υψηλού επιπέδου για μια ελάχιστη περίοδο έξι ετών.
               Το διοικητικό συμβούλιο της Europol δίδει τη συγκατάθεσή του επί ετησίας βάσεως, όταν ο διευθυντής της Europol σκοπεύει να παραχωρήσει συμβάσεις αορίστου χρόνου. Το διοικητικό συμβούλιο δύναται να καθορίζει ανώτατα όρια για το συνολικό αριθμό των παραχωρουμένων συμβάσεων.»

               3.

               Το άρθρο 95 αντικαθίσταται από το ακόλουθο κείμενο:
               «Άρθρο 95
               Η υπαλληλική σχέση ορισμένου ή αορίστου χρόνου λύεται εκ μέρους της Europol χωρίς προειδοποίηση:

                           α)

                           κατά τη διάρκεια ή κατά τη λήξη της περιόδου δοκιμασίας κατά τα οριζόμενα στο άρθρο 26,

                           β)

                           εάν ο υπάλληλος παύσει να πληροί τους όρους του άρθρου 24, παράγραφος 2, στοιχεία α) και δ)· εντούτοις, αν ο υπάλληλος παύσει να πληροί τους όρους του άρθρου 24, παράγραφος 2, στοιχείο δ), η σύμβαση λύεται μόνο σύμφωνα με το άρθρο 65,

                           γ)

                           εάν η περίοδος αποσπάσεως, ειδικής αδείας ή προσωρινής επαγγελματικής αναβάθμισης για την οποία έχει συμφωνήσει η αρμόδια αρχή έχει τερματισθεί όσον αφορά έναν υπάλληλο που κατέχει θέση η οποία μπορεί να πληρωθεί μόνο με προσωπικό προερχόμενο από τις αρμόδιες αρχές περί των οποίων το άρθρο 2, παράγραφος 4 της Σύμβασης Europol,

                           δ)

                           εάν ο υπάλληλος αδυνατεί να αναλάβει εκ νέου υπηρεσία μετά τη λήξη αναρρωτικής άδειας μετ' αποδοχών που προβλέπεται στο άρθρο 38. Στις περιπτώσεις αυτές, ο υπάλληλος λαμβάνει αποζημίωση ίση με το βασικό μισθό του συν τα οικογενειακά επιδόματα κατ' αναλογία δύο ημερών για κάθε δεδουλευμένο μήνα υπηρεσίας.»

               4.

               Στο άρθρο 3, του προσαρτήματος 2, η παράγραφος 3 αντικαθίσταται από το ακόλουθο κείμενο:
               «3.   Για όλες τις κενές θέσεις, εξετάζονται όλες οι αιτήσεις, τόσο εσωτερικές όσο και εξωτερικές, χωρίς να θίγονται οι μέγιστες περίοδοι υπηρεσίας που προβλέπονται στο άρθρο 6 του κανονισμού υπηρεσιακής κατάστασης.»

               5.

               Μετά το προσάρτημα 9, προστίθεται το ακόλουθο προσάρτημα:

                  «Προσάρτημα 10
                  Ειδικές διατάξεις όσον αφορά τον δημοσιονομικό ελεγκτή, τον βοηθό ή τους βοηθούς δημοσιονομικούς ελεγκτές και το προσωπικό που εργάζεται για το γραφείο του δημοσιονομικού ελεγκτή
                  ΚΕΦΑΛΑΙΟ 1
                  ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ
                  Άρθρο 1
                  1.   Ο δημοσιονομικός ελεγκτής είναι υπεύθυνος για την εκτέλεση των καθηκόντων που του ανατίθενται με τη Σύμβαση Europol και με τον δημοσιονομικό κανονισμό της Europol, και για όλα τα άλλα καθήκοντα που ανατίθενται στον δημοσιονομικό ελεγκτή από το διοικητικό συμβούλιο.
                  2.   Σύμφωνα με το άρθρο 20 του δημοσιονομικού κανονισμού της Europol, κατά την εκτέλεση των καθηκόντων του ο δημοσιονομικός ελεγκτής λογοδοτεί έναντι του διοικητικού συμβουλίου και μόνον και είναι υπεύθυνος έναντι αυτού για την εκπλήρωσή τους.
                  3.   Ο βοηθός ή βοηθοί δημοσιονομικοί ελεγκτές είναι υπεύθυνοι για την εκτέλεση των καθηκόντων που τους ανατίθενται με τη Σύμβαση Europol και με τον δημοσιονομικό κανονισμό της Europol, και για όλα τα άλλα καθήκοντα που τους ανατίθενται από τον δημοσιονομικό ελεγκτή.
                  4.   Κατά την εκτέλεση των καθηκόντων τους, ο βοηθός ή βοηθοί δημοσιονομικοί ελεγκτές και οι επιπλέον υπάλληλοι που εργάζονται για το γραφείο του δημοσιονομικού ελεγκτή λογοδοτούν έναντι του διοικητικού συμβουλίου και μόνον και είναι υπεύθυνοι έναντι αυτού για την εκπλήρωσή τους.
                  5.   Ο δημοσιονομικός ελεγκτής και ένας ή περισσότεροι βοηθοί δημοσιονομικοί ελεγκτές διορίζονται σύμφωνα με το άρθρο 35, παράγραφος 7 της Σύμβασης Europol και σύμφωνα με τους περαιτέρω κανόνες που προβλέπονται στο παρόν προσάρτημα.
                  Άρθρο 2
                  1.   Εκτός εάν προβλέπεται άλλως στο παρόν προσάρτημα, στις περιπτώσεις που ο κανονισμός υπηρεσιακής κατάστασης προνοεί για την άσκηση εξουσίας ή τον έλεγχο από τον διευθυντή επί των μελών του προσωπικού της Europol, οι εν λόγω διατάξεις θεωρούνται, όσον αφορά τον δημοσιονομικό ελεγκτή, τον βοηθό ή βοηθούς δημοσιονομικούς ελεγκτές και το επιπλέον προσωπικό που εργάζεται για το γραφείο του δημοσιονομικού ελεγκτή, ως αναφερόμενες στον πρόεδρο του διοικητικού συμβουλίου.
                  2.   Κάθε απόφαση που λαμβάνεται σύμφωνα με το παρόν προσάρτημα από το διοικητικό συμβούλιο ή από τον πρόεδρο του διοικητικού συμβουλίου και για την οποία απαιτούνται ένδικα μέσα τυποποιείται από τον διευθυντή, ο οποίος ενεργεί ως νόμιμος εκπρόσωπος της Europol σύμφωνα με το άρθρο 29, παράγραφος 5 της Σύμβασης Europol.
                  ΚΕΦΑΛΑΙΟ 2
                  EΠΙΛΕΞΙΜΟΤΗΤΑ ΚΑΙ ΔΙΑΔΙΚΑΣΙΕΣ ΕΠΙΛΟΓΗΣ
                  Άρθρο 3
                  Σύμφωνα με το άρθρο 35, παράγραφος 7 της Σύμβασης Europol και το άρθρο 20 του δημοσιονομικού κανονισμού της Europol, ο δημοσιονομικός ελεγκτής και ο βοηθός ή βοηθοί δημοσιονομικοί ελεγκτές επιλέγονται από ένα από τα επίσημα ελεγκτικά όργανα ενός από τα κράτη μέλη.
                  Άρθρο 4
                  Η πρόσληψη στη θέση του δημοσιονομικού ελεγκτή πραγματοποιείται σύμφωνα με το άρθρο 35, παράγραφος 7 της Σύμβασης Europol και το κεφάλαιο 3 και το προσάρτημα 2 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              Ο πρόεδρος του διοικητικού συμβουλίου διορίζει εξεταστική επιτροπή η οποία απαρτίζεται από τους αντιπροσώπους τριών κρατών μελών, συμπεριλαμβανομένης της Προεδρίας, ενώ οι υπόλοιποι αντιπρόσωποι καθορίζονται, προς τον σκοπό αυτό, με κλήρωση από το διοικητικό συμβούλιο· τα εν λόγω τρία μέλη εκλέγουν ένα εξ αυτών ως πρόεδρο της εξεταστικής επιτροπής.

                              β)

                              H ανακοίνωση συντάσσεται από το διοικητικό συμβούλιο.

                              γ)

                              Ο προϊστάμενος της μονάδας ανθρώπινου δυναμικού ενεργεί με την ιδιότητα του γραμματέα της εξεταστικής επιτροπής και παρέχει διοικητική υποστήριξη, όπως απαιτείται· δεν διαθέτει ψήφο στη διαδικασία επιλογής, ούτε ασκεί οιαδήποτε άλλη επιρροή στο αποτέλεσμα της διαδικασίας.

                              δ)

                              Οι δοκιμασίες καταρτίζονται αποκλειστικά και μόνο από τα μέλη της εξεταστικής επιτροπής, η οποία δύναται να αποφασίσει ότι δεν υφίσταται ανάγκη για γραπτές δοκιμασίες· όλοι οι προεπιλεγέντες υποψήφιοι πρέπει να εξετάζονται προφορικά από την εξεταστική επιτροπή.

                              ε)

                              Η εξεταστική επιτροπή καταρτίζει κατάλογο των επιτυχόντων υποψηφίων κατά σειρά επιτυχίας, ο οποίος διαβιβάζεται στον πρόεδρο του διοικητικού συμβουλίου.

                              στ)

                              Το διοικητικό συμβούλιο επιλέγει τον επιτυχόντα υποψήφιο με ομόφωνη απόφαση, σύμφωνα με το άρθρο 35, παράγραφος 7 της Σύμβασης Europol.

                        Άρθρο 5
                  Η πρόσληψη ενός ή περισσοτέρων βοηθών δημοσιονομικών ελεγκτών και του προσωπικού που εργάζεται για το γραφείο του δημοσιονομικού ελεγκτή πραγματοποιείται σύμφωνα με το κεφάλαιο 3 και το προσάρτημα 2 του κανονισμού υπηρεσιακής κατάστασης και, όσον αφορά τον βοηθό ή βοηθούς δημοσιονομικούς ελεγκτές, σύμφωνα με το άρθρο 35, παράγραφος 7 της Σύμβασης Europol, με την επιφύλαξη των ακόλουθων ειδικών διατάξεων:

                              α)

                              Για την πρόσληψη βοηθού δημοσιονομικού ελεγκτή, ο πρόεδρος του διοικητικού συμβουλίου διορίζει εξεταστική επιτροπή, η οποία απαρτίζεται από τον δημοσιονομικό ελεγκτή, ο οποίος ενεργεί με την ιδιότητα του προέδρου της εξεταστικής επιτροπής, από δύο αντιπροσώπους κρατών μελών, συμπεριλαμβανομένης της Προεδρίας, του άλλου αντιπροσώπου καθοριζομένου, προς τον σκοπό αυτόν, με κλήρωση από το διοικητικό συμβούλιο, και από τον προϊστάμενο της μονάδας ανθρώπινου δυναμικού, ο οποίος ενεργεί με την ιδιότητα του γραμματέα της εξεταστικής επιτροπής· ο γραμματέας της εξεταστικής επιτροπής δεν διαθέτει ψήφο στη διαδικασία επιλογής, ούτε ασκεί οιαδήποτε άλλη επιρροή στο αποτέλεσμα της διαδικασίας επιλογής.

                              β)

                              Για την πρόσληψη άλλων υπαλλήλων που εργάζονται για το γραφείο του δημοσιονομικού ελεγκτή, διορίζεται εξεταστική επιτροπή από τον δημοσιονομικό ελεγκτή, ο οποίος ενεργεί με την ιδιότητα του προέδρου της εξεταστικής επιτροπής, και από τον προϊστάμενο της μονάδας ανθρώπινου δυναμικού ο οποίος ενεργεί με την ιδιότητα του γραμματέα της εξεταστικής επιτροπής· ο γραμματέας της εξεταστικής επιτροπής δεν διαθέτει ψήφο στη διαδικασία επιλογής, ούτε ασκεί οιαδήποτε άλλη επιρροή στο αποτέλεσμα της διαδικασίας· επιπλέον, η Προεδρία δύναται, εάν το επιθυμεί, να ορίσει αντιπρόσωπο ως μέλος της εξεταστικής επιτροπής.

                              γ)

                              Η ανακοίνωση συντάσσεται από την εξεταστική επιτροπή.

                              δ)

                              Οι δοκιμασίες καταρτίζονται αποκλειστικά και μόνο από τα μέλη της εξεταστικής επιτροπής, η οποία εξετάζει προφορικά όλους τους προεπιλεγέντες υποψηφίους.

                              ε)

                              Η εξεταστική επιτροπή καταρτίζει κατάλογο των επιτυχόντων υποψηφίων κατά σειρά επιτυχίας, ο οποίος διαβιβάζεται στον πρόεδρο του διοικητικού συμβουλίου.

                              στ)

                              Όσον αφορά τον βοηθό ή βοηθούς δημοσιονομικούς ελεγκτές, το διοικητικό συμβούλιο επιλέγει τον επιτυχόντα ή τους επιτυχόντες υποψηφίους με ομόφωνη απόφαση, σύμφωνα με το άρθρο 35, παράγραφος 7 της Σύμβασης Europol και το άρθρο 20, παράγραφος 1 του δημοσιονομικού κανονισμού της Europol.

                              ζ)

                              Όσον αφορά το λοιπό προσωπικό που εργάζεται για το γραφείο του δημοσιονομικού ελεγκτή, ο πρόεδρος του διοικητικού συμβουλίου επιλέγει τον επιτυχόντα υποψήφιο.

                        ΚΕΦΑΛΑΙΟ 3
                  ΘΗΤΕΙΑ, ΟΡΟΙ ΠΡΟΣΛΗΨΕΩΣ ΚΑΙ ΑΣΥΜΒΙΒΑΣΤΟ
                  Άρθρο 6
                  1.   Η αρχική θητεία του δημοσιονομικού ελεγκτή καθορίζεται από το διοικητικό συμβούλιο σύμφωνα με το άρθρο 6 του κανονισμού υπηρεσιακής κατάστασης, με ομόφωνη απόφαση. Η σύμβαση δύναται να ανανεωθεί με ομόφωνη απόφαση του διοικητικού συμβουλίου σύμφωνα με το άρθρο 6 του κανονισμού υπηρεσιακής κατάστασης.
                  2.   Η αρχική θητεία του βοηθού ή βοηθών δημοσιονομικών ελεγκτών καθορίζεται από το διοικητικό συμβούλιο σύμφωνα με το άρθρο 6 του κανονισμού υπηρεσιακής κατάστασης, με ομόφωνη απόφαση. Η σύμβαση δύναται να ανανεωθεί με ομόφωνη απόφαση του διοικητικού συμβουλίου σύμφωνα με το άρθρο 6 του κανονισμού υπηρεσιακής κατάστασης.
                  3.   Η αρχική θητεία των υπαλλήλων που εργάζονται για τον δημοσιονομικό ελεγκτή καθορίζεται από τον πρόεδρο του διοικητικού συμβουλίου σύμφωνα με το άρθρο 6 του κανονισμού υπηρεσιακής κατάστασης. Με βάση τη γνώμη του δημοσιονομικού ελεγκτή, οι συμβάσεις μπορούν να ανανεώνονται σύμφωνα με το άρθρο 6 του κανονισμού υπηρεσιακής κατάστασης με απόφαση του προέδρου του διοικητικού συμβουλίου.
                  Άρθρο 7
                  1.   Η θέση του δημοσιονομικού ελεγκτή θεωρείται ότι αντιστοιχεί στη θέση του προϊσταμένου μονάδας σύμφωνα με το άρθρο 45 και το προσάρτημα 1 του κανονισμού υπηρεσιακής κατάστασης.
                  2.   Η θέση του βοηθού ή βοηθών δημοσιονομικών ελεγκτών θεωρείται ότι αντιστοιχεί στη θέση του πρώτου αξιωματικού σύμφωνα με το άρθρο 45 και το προσάρτημα 1 του κανονισμού υπηρεσιακής κατάστασης.
                  Άρθρο 8
                  1.   Η αρχική μισθολογική βαθμίδα και το κλιμάκιο στο οποίο προσλαμβάνονται ο δημοσιονομικός ελεγκτής και ο βοηθός ή βοηθοί δημοσιονομικοί ελεγκτές καθορίζονται με ομόφωνη απόφαση του διοικητικού συμβουλίου.
                  2.   Όσον αφορά τον δημοσιονομικό ελεγκτή, όλες οι περιοδικές εκθέσεις και αποφάσεις που προβλέπονται στο κεφάλαιο 3 του κανονισμού υπηρεσιακής κατάστασης πραγματοποιούνται από τον πρόεδρο του διοικητικού συμβουλίου, ο οποίος επικουρείται από τους προκατόχους του όσον αφορά τις προηγούμενες περιόδους υπηρεσίας.
                  3.   Όσον αφορά τον βοηθό ή βοηθούς δημοσιονομικούς ελεγκτές, όλες οι περιοδικές εκθέσεις και αποφάσεις που προβλέπονται στο κεφάλαιο 3 του κανονισμού υπηρεσιακής κατάστασης πραγματοποιούνται από τον δημοσιονομικό ελεγκτή και υπόκεινται σε επιβεβαίωση από τον πρόεδρο του διοικητικού συμβουλίου.
                  Άρθρο 9
                  1.   Η αρχική μισθολογική βαθμίδα και το κλιμάκιο στο οποίο προσλαμβάνονται οι υπάλληλοι που εργάζονται για το γραφείο του δημοσιονομικού ελεγκτή καθορίζεται από τον πρόεδρο του διοικητικού συμβουλίου.
                  2.   Όσον αφορά το προσωπικό που εργάζεται για το γραφείο του δημοσιονομικού ελεγκτή, και με βάση τη γνώμη του δημοσιονομικού ελεγκτή, όλες οι περιοδικές εκθέσεις και αποφάσεις που προβλέπονται στο κεφάλαιο 3 του κανονισμού υπηρεσιακής κατάστασης πραγματοποιούνται από τον δημοσιονομικό ελεγκτή και επιβεβαιώνονται από τον πρόεδρο του διοικητικού συμβουλίου.
                  Άρθρο 10
                  Μετά τη λήξη της θητείας τους και για περίοδο τουλάχιστον δεκαοκτώ μηνών, ο δημοσιονομικός ελεγκτής και ο βοηθός ή βοηθοί δημοσιονομικοί ελεγκτές δεν προσλαμβάνονται σε θέση της Europol υπαγόμενη στον διευθυντή.
                  ΚΕΦΑΛΑΙΟ 4
                  ΛΗΞΗ ΤΩΝ ΚΑΘΗΚΟΝΤΩΝ
                  Άρθρο 11
                  Η λήξη των καθηκόντων του δημοσιονομικού ελεγκτή και του βοηθού ή βοηθών δημοσιονομικών ελεγκτών πραγματοποιείται σύμφωνα με το κεφάλαιο 10 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              Κάθε απόφαση για τη λήξη των καθηκόντων του δημοσιονομικού ελεγκτή ή του βοηθού ή βοηθών δημοσιονομικών ελεγκτών λαμβάνεται από το διοικητικό συμβούλιο με ομόφωνη απόφαση.

                              β)

                              Μια απόφαση για τη λήξη των καθηκόντων του δημοσιονομικού ελεγκτή ή του βοηθού ή βοηθών δημοσιονομικών ελεγκτών για πειθαρχικούς λόγους πρέπει να λαμβάνει υπόψη τις ειδικές διατάξεις για την πειθαρχική διαδικασία που προβλέπονται στο κεφάλαιο 5 του παρόντος προσαρτήματος.

                        Άρθρο 12
                  Η λήξη των καθηκόντων υπαλλήλων που εργάζονται για το γραφείο του δημοσιονομικού ελεγκτή πραγματοποιείται σύμφωνα με το κεφάλαιο 10 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              Κάθε απόφαση για τη λήξη των καθηκόντων υπαλλήλων που εργάζονται για το γραφείο του δημοσιονομικού ελεγκτή λαμβάνεται από τον πρόεδρο του διοικητικού συμβουλίου μετά από αιτιολογημένη γνώμη του δημοσιονομικού ελεγκτή.

                              β)

                              Μια απόφαση για τη λήξη των καθηκόντων υπαλλήλων που εργάζονται για το γραφείο του δημοσιονομικού ελεγκτή για πειθαρχικούς λόγους πρέπει να λαμβάνει υπόψη τις ειδικές διατάξεις για την πειθαρχική διαδικασία που προβλέπονται στο κεφάλαιο 5 του παρόντος προσαρτήματος.

                        ΚΕΦΑΛΑΙΟ 5
                  ΠΕΙΘΑΡΧΙΚΗ ΔΙΑΔΙΚΑΣΙΑ
                  Άρθρο 13
                  Η πειθαρχική διαδικασία κατά του δημοσιονομικού ελεγκτή και κατά του βοηθού ή βοηθών δημοσιονομικών ελεγκτών πραγματοποιείται σύμφωνα με το άρθρο 49, παράγραφος 5 του δημοσιονομικού κανονισμού και το κεφάλαιο 8 και το προσάρτημα 7 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              To διοικητικό συμβούλιο διορίζει πειθαρχικό συμβούλιο, το οποίο απαρτίζεται από τον πρόεδρο του διοικητικού συμβουλίου, ο οποίος ασκεί καθήκοντα προέδρου του πειθαρχικού συμβουλίου, και από αντιπροσώπους τριών κρατών μελών που ορίζονται προς τον σκοπό αυτό με κλήρωση από το διοικητικό συμβούλιο· οι αντιπρόσωποι πρέπει να είναι ανωτέρου ή συγκρισίμου βαθμού ή επιπέδου αρχαιότητας με τον δημοσιονομικό ελεγκτή ή τον βοηθό ή βοηθούς δημοσιονομικούς ελεγκτές, και δεν μπορούν να είναι ταυτόχρονα μέλη του διοικητικού συμβουλίου.

                              β)

                              Μια αλλαγή της Προεδρίας δεν επηρεάζει τη σύνθεση του πειθαρχικού συμβουλίου· εφόσον υπάρχουν κενές θέσεις για άλλους λόγους, γίνεται πλήρωση αυτών δια κληρώσεως.

                              γ)

                              Το πειθαρχικό συμβούλιο επικουρείται από γραμματέα, ο οποίος μπορεί να είναι ο προϊστάμενος της μονάδας νομικών υποθέσεων εφόσον ζητηθεί τούτο.

                              δ)

                              Το διοικητικό συμβούλιο έχει το δικαίωμα να εκδώσει έγγραφη προειδοποίηση ή επίπληξη με ομόφωνη απόφαση χωρίς να ζητήσει τη γνώμη του πειθαρχικού συμβουλίου, έπειτα από πρόταση του προέδρου του διοικητικού συμβουλίου ή ενός εκ των υπολοίπων μελών του· ο δημοσιονομικός ελεγκτής ή ο βοηθός ή βοηθοί δημοσιονομικοί ελεγκτές ενημερώνονται γραπτώς σχετικά με το θέμα αυτό και ακούγεται η άποψή τους προτού ληφθούν σχετικά μέτρα.

                              ε)

                              Άλλα πειθαρχικά μέτρα λαμβάνονται κατόπιν εντολής του διοικητικού συμβουλίου με ομόφωνη απόφαση μετά την ολοκλήρωση της πειθαρχικής διαδικασίας που προβλέπεται σχετικά στο παρόν προσάρτημα και στο προσάρτημα 7 του κανονισμού υπηρεσιακής κατάστασης· η διαδικασία αυτή τίθεται σε εφαρμογή από τον πρόεδρο του διοικητικού συμβουλίου, μετά από την εκ μέρους του ακρόαση του δημοσιονομικού ελεγκτή ή του βοηθού ή βοηθών δημοσιονομικών ελεγκτών.

                              στ)

                              Το δικαίωμα της αναστολής ασκήσεως καθηκόντων που προβλέπεται στο άρθρο 90 του κανονισμού υπηρεσιακής κατάστασης και το δικαίωμα λήψης απόφασης σχετικά με την αίτηση διαγραφής οιασδήποτε μνείας σε πειθαρχική κύρωση από τον προσωπικό φάκελο που προβλέπεται στο άρθρο 91 του κανονισμού υπηρεσιακής κατάστασης ασκείται από τον πρόεδρο του διοικητικού συμβουλίου, ο οποίος ζητά τη γνώμη των μελών του διοικητικού συμβουλίου.

                              ζ)

                              Το διοικητικό συμβούλιο διαβιβάζει στο πειθαρχικό συμβούλιο έκθεση αναφέρουσα σαφώς τις πράξεις που αποδίδονται στον κρινόμενο και, εάν ενδείκνυται, τις περιστάσεις υπό τις οποίες τελέσθηκαν.

                              η)

                              Κατά την πρώτη συνεδρίαση του πειθαρχικού συμβουλίου, τα μέλη ορίζουν εισηγητή της υποθέσεως ένα από τα μέλη του και του αναθέτουν να συντάξει γενική έκθεση επί της υποθέσεως.

                              θ)

                              Η αιτιολογημένη γνώμη του πειθαρχικού συμβουλίου που προβλέπεται στο άρθρο 15 του προσαρτήματος 7 διαβιβάζεται στον δημοσιονομικό ελεγκτή και το διοικητικό συμβούλιο, το οποίο λαμβάνει την απόφασή του ομοφώνως εντός ενός μηνός από την παραλαβή της γνώμης, έπειτα από ακρόαση του δημοσιονομικού ελεγκτή ή του βοηθού ή βοηθών δημοσιονομικών ελεγκτών.

                              ι)

                              Εάν ανακύψουν νέα στοιχεία και αντίστοιχο αποδεικτικό υλικό, το διοικητικό συμβούλιο δύναται να ανακινήσει την πειθαρχική διαδικασία είτε εξ ιδίας πρωτοβουλίας είτε αιτήσει του δημοσιονομικού ελεγκτή ή του βοηθού ή βοηθών δημοσιονομικών ελεγκτών.

                        Άρθρο 14
                  H πειθαρχική διαδικασία κατά υπαλλήλων που εργάζονται για το γραφείο του δημοσιονομικού ελεγκτή πραγματοποιείται σύμφωνα με το κεφάλαιο 8 και το προσάρτημα 7 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              To διοικητικό συμβούλιο διορίζει πειθαρχικό συμβούλιο, το οποίο απαρτίζεται από τρεις αντιπροσώπους κρατών μελών που ορίζονται προς τον σκοπό αυτό με κλήρωση από το διοικητικό συμβούλιο· οι αντιπρόσωποι πρέπει να είναι ανωτέρου ή συγκρισίμου βαθμού ή επιπέδου αρχαιότητας με το μέλος του προσωπικού που εργάζεται για το γραφείο του δημοσιονομικού ελεγκτή, και δεν μπορούν να είναι ταυτόχρονα μέλη του διοικητικού συμβουλίου· οι αντιπρόσωποι συμφωνούν ώστε ένας εξ αυτών να ενεργεί ως πρόεδρος του πειθαρχικού συμβουλίου.

                              β)

                              Μια αλλαγή της Προεδρίας δεν επηρεάζει τη σύνθεση του πειθαρχικού συμβουλίου· εφόσον υπάρχουν κενές θέσεις για άλλους λόγους, γίνεται πλήρωση αυτών δια κληρώσεως.

                              γ)

                              Το πειθαρχικό συμβούλιο επικουρείται από γραμματέα, ο οποίος μπορεί να είναι ο προϊστάμενος της μονάδας νομικών υποθέσεων, εφόσον αποφασισθεί.

                              δ)

                              Ο πρόεδρος του διοικητικού συμβουλίου έχει το δικαίωμα να εκδώσει έγγραφη προειδοποίηση ή επίπληξη χωρίς να ζητήσει τη γνώμη του πειθαρχικού συμβουλίου είτε εξ ιδίας πρωτοβουλίας είτε προτάσει ενός εκ των μελών του διοικητικού συμβουλίου· το μέλος του προσωπικού που εργάζεται για το γραφείο του δημοσιονομικού ελεγκτή ενημερώνεται γραπτώς σχετικά με το θέμα αυτό και ακούγεται η άποψή του προτού ληφθούν σχετικά μέτρα.

                              ε)

                              Άλλα πειθαρχικά μέτρα λαμβάνονται κατόπιν εντολής του προέδρου του διοικητικού συμβουλίου μετά την ολοκλήρωση της πειθαρχικής διαδικασίας που προβλέπεται σχετικά στο παρόν προσάρτημα και στο προσάρτημα 7 του κανονισμού υπηρεσιακής κατάστασης· η διαδικασία αυτή τίθεται σε εφαρμογή από τον πρόεδρο του διοικητικού συμβουλίου, μετά από ακρόαση του μέλους του προσωπικού που εργάζεται για το γραφείο του δημοσιονομικού ελεγκτή.

                              στ)

                              Το δικαίωμα της αναστολής ασκήσεως καθηκόντων που προβλέπεται στο άρθρο 90 του κανονισμού υπηρεσιακής κατάστασης και το δικαίωμα λήψης απόφασης σχετικά με την αίτηση διαγραφής οιασδήποτε μνείας σε πειθαρχική κύρωση από τον προσωπικό φάκελο που προβλέπεται στο άρθρο 91 του κανονισμού υπηρεσιακής κατάστασης ασκείται από τον πρόεδρο του διοικητικού συμβουλίου.

                              ζ)

                              Ο πρόεδρος του διοικητικού συμβουλίου διαβιβάζει στο πειθαρχικό συμβούλιο έκθεση αναφέρουσα σαφώς τις πράξεις που αποδίδονται στον κρινόμενο και, εάν ενδείκνυται, τις περιστάσεις υπό τις οποίες τελέσθηκαν.

                              η)

                              Κατά την πρώτη συνεδρίαση του πειθαρχικού συμβουλίου, τα μέλη ορίζουν εισηγητή της υποθέσεως ένα από τα μέλη του και του αναθέτουν να συντάξει γενική έκθεση επί της υποθέσεως.

                              θ)

                              Η αιτιολογημένη γνώμη του πειθαρχικού συμβουλίου που προβλέπεται στο άρθρο 15 του προσαρτήματος 7 διαβιβάζεται στο μέλος του προσωπικού που εργάζεται για το γραφείο του δημοσιονομικού ελεγκτή και στον πρόεδρο του διοικητικού συμβουλίου, ο οποίος λαμβάνει την απόφασή του εντός ενός μηνός από την παραλαβή της γνώμης, έπειτα από ακρόαση του μέλους του προσωπικού που εργάζεται για το γραφείο του δημοσιονομικού ελεγκτή.

                              ι)

                              Εάν ανακύψουν νέα στοιχεία και αντίστοιχο αποδεικτικό υλικό, ο πρόεδρος του διοικητικού συμβουλίου δύναται να ανακινήσει την πειθαρχική διαδικασία είτε εξ ιδίας πρωτοβουλίας είτε αιτήσει του κριθέντος υπαλλήλου.

                        ΚΕΦΑΛΑΙΟ 6
                  ΕΥΘΥΝΗ
                  Άρθρο 15
                  1.   Όσον αφορά την ευθύνη του δημοσιονομικού ελεγκτή και του βοηθού ή βοηθών δημοσιονομικών ελεγκτών σύμφωνα με το άρθρο 49, παράγραφοι 5 και 6 του δημοσιονομικού κανονισμού, ο δημοσιονομικός ελεγκτής και ο βοηθός ή οι βοηθοί δημοσιονομικοί ελεγκτές ασφαλίζονται έναντι αυτών των κινδύνων.
                  2.   Η Europol καλύπτει τα σχετικά ασφάλιστρα.
                  ΚΕΦΑΛΑΙΟ 7
                  ΠΡΟΣΦΥΓΕΣ
                  Άρθρο 16
                  1.   Οι ενστάσεις από τον δημοσιονομικό ελεγκτή, τον βοηθό ή τους βοηθούς δημοσιονομικούς ελεγκτές ή ένα μέλος του προσωπικού που εργάζεται για το γραφείο του δημοσιονομικού ελεγκτή δυνάμει του άρθρου 92, παράγραφος 2 του κανονισμού υπηρεσιακής κατάστασης υποβάλλονται στην αρχή η οποία έλαβε την οριστική απόφαση επί του θέματος και διεκπεραιώνονται από αυτήν.
                  2.   Οι προσφυγές του δημοσιονομικού ελεγκτή, ενός βοηθού δημοσιονομικού ελεγκτή ή ενός μέλους του προσωπικού που εργάζεται για το γραφείο του δημοσιονομικού ελεγκτή δυνάμει του άρθρου 93 του κανονισμού υπηρεσιακής κατάστασης είναι δεσμευτικές, μόνον όταν η αρχή η οποία έλαβε την οριστική απόφαση επί του θέματος είχε επιληφθεί προηγουμένως ενστάσεως που της είχε υποβληθεί δυνάμει της παραγράφου 1 και η ένσταση αυτή απορρίφθηκε με ρητή ή σιωπηρή απόφαση. Ωστόσο, ο ενδιαφερόμενος δύναται, αφού υποβάλει ένσταση δυνάμει της παραγράφου 1, να καταθέτει πάραυτα προσφυγή ενώπιον του Δικαστηρίου των Ευρωπαϊκών Κοινοτήτων, σύμφωνα με τους όρους που ορίζονται στο άρθρο 93, παράγραφος 4 του κανονισμού υπηρεσιακής κατάστασης.
                  ΚΕΦΑΛΑΙΟ 8
                  ΕΙΔΙΚΕΣ ΔΙΑΤΑΞΕΙΣ ΟΣΟΝ ΑΦΟΡΑ ΤΟΝ ΔΗΜΟΣΙΟΝΟΜΙΚΟ ΕΛΕΓΚΤΗ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ
                  Άρθρο 17
                  Σε περίπτωση που ο δημοσιονομικός ελεγκτής είναι ανίκανος να ασκήσει τα καθήκοντά του για περίοδο που υπερβαίνει τον ένα μήνα ή σε περίπτωση που η θέση του δημοσιονομικού ελεγκτή είναι κενή, τα καθήκοντά του ασκούνται από έναν βοηθό δημοσιονομικό ελεγκτή. Προς τον σκοπό αυτό, το διοικητικό συμβούλιο υποδεικνύει τη σειρά αντικατάστασης κάθε φορά που διορίζεται βοηθός δημοσιονομικός ελεγκτής.
                  Άρθρο 18
                  Σε περίπτωση που πριν από την έναρξη ισχύος του παρόντος προσαρτήματος είχαν ληφθεί αποφάσεις όσον αφορά τον δημοσιονομικό ελεγκτή, τον βοηθό ή τους βοηθούς δημοσιονομικούς ελεγκτές ή το προσωπικό που εργάζεται για το γραφείο του δημοσιονομικού ελεγκτή ή που είχαν γίνει συμβατικοί διακανονισμοί όσον αφορά ένα πρόσωπο που κατέχει τη θέση του δημοσιονομικού ελεγκτή, βοηθού δημοσιονομικού ελεγκτή ή υπαλλήλου που εργάζεται για το γραφείο του δημοσιονομικού ελεγκτή, οι εν λόγω αποφάσεις ή συμβατικοί διακανονισμοί εξακολουθούν να ισχύουν.»

               6)

               Μετά το προσάρτημα 10, προστίθεται το ακόλουθο προσάρτημα:

                  «Προσάρτημα 11
                  Ειδικές διατάξεις όσον αφορά τον γραμματέα του διοικητικού συμβουλίου και το προσωπικό που εργάζεται για τη γραμματεία του διοικητικού συμβουλίου
                  ΚΕΦΑΛΑΙΟ 1
                  ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ
                  Άρθρο 1
                  1.   Το διοικητικό συμβούλιο υποστηρίζεται για την εκτέλεση των καθηκόντων του από γραμματέα και επιπλέον προσωπικό που εργάζεται για τη γραμματεία του διοικητικού συμβουλίου.
                  2.   Κατά την εκτέλεση των καθηκόντων τους, ο γραμματέας του διοικητικού συμβουλίου και το προσωπικό που εργάζεται για τη γραμματεία του διοικητικού συμβουλίου λογοδοτούν έναντι του διοικητικού συμβουλίου και μόνον και είναι υπεύθυνοι έναντι αυτού για την εκπλήρωσή τους. Ωστόσο, σε περίπτωση που τούτο επιτρέπεται προηγουμένως από το διοικητικό συμβούλιο και υπό την ευθύνη του, δύνανται επίσης να εκτελούν και άλλα καθήκοντα προς το συμφέρον της Europol.
                  Άρθρο 2
                  1.   Εκτός εάν προβλέπεται άλλως στο παρόν προσάρτημα, στις περιπτώσεις που ο κανονισμός υπηρεσιακής κατάστασης προνοεί για την άσκηση εξουσίας ή τον έλεγχο από τον διευθυντή ή από την Europol επί των μελών του προσωπικού της Europol, οιαδήποτε παρόμοια διάταξη θεωρείται, όσον αφορά τον γραμματέα του διοικητικού συμβουλίου και το προσωπικό που εργάζεται για τη γραμματεία του διοικητικού συμβουλίου, ως αναφερόμενη στον πρόεδρο του διοικητικού συμβουλίου.
                  2.   Κάθε απόφαση που λαμβάνεται σύμφωνα με το παρόν προσάρτημα από το διοικητικό συμβούλιο ή από τον πρόεδρο του διοικητικού συμβουλίου και για την οποία απαιτούνται νομικά μέσα εφαρμογής τυποποιείται από τον διευθυντή, ο οποίος ενεργεί ως νόμιμος εκπρόσωπος της Europol σύμφωνα με το άρθρο 29, παράγραφος 5 της Σύμβασης Europol.
                  ΚΕΦΑΛΑΙΟ 2
                  ΕΠΙΛΕΞΙΜΟΤΗΤΑ ΚΑΙ ΔΙΑΔΙΚΑΣΙΕΣ ΕΠΙΛΟΓΗΣ
                  Άρθρο 3
                  Οι θέσεις του γραμματέα του διοικητικού συμβουλίου και του επιπλέον προσωπικού που εργάζεται για τη γραμματεία του διοικητικού συμβουλίου δεν είναι περιορισμένες στο προσωπικό που προσλαμβάνεται από τις αρμόδιες αρχές όπως αναφέρεται στο άρθρο 2, παράγραφος 4 της Σύμβασης Europol.
                  Άρθρο 4
                  Η πρόσληψη στη θέση του γραμματέα του διοικητικού συμβουλίου πραγματοποιείται σύμφωνα με το κεφάλαιο 3 και το προσάρτημα 2 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              Ο πρόεδρος του διοικητικού συμβουλίου διορίζει εξεταστική επιτροπή η οποία απαρτίζεται από τους αντιπροσώπους τριών κρατών μελών, συμπεριλαμβανομένου του κράτους μέλους που ασκεί την Προεδρία, ενώ οι υπόλοιποι αντιπρόσωποι καθορίζονται, προς τον σκοπό αυτό, με κλήρωση από το διοικητικό συμβούλιο· τα εν λόγω τρία μέλη εκλέγουν ένα εξ αυτών ως πρόεδρο της εξεταστικής επιτροπής.

                              β)

                              H ανακοίνωση συντάσσεται από το διοικητικό συμβούλιο.

                              γ)

                              O προϊστάμενος της μονάδας ανθρώπινου δυναμικού ενεργεί με την ιδιότητα του γραμματέα της εξεταστικής επιτροπής και παρέχει διοικητική υποστήριξη, όπως απαιτείται· ο γραμματέας του διοικητικού συμβουλίου δεν διαθέτει ψήφο στη διαδικασία επιλογής, ούτε ασκεί οιαδήποτε άλλη επιρροή στο αποτέλεσμα της διαδικασίας.

                              δ)

                              Οι δοκιμασίες καταρτίζονται αποκλειστικά και μόνο από τα μέλη της εξεταστικής επιτροπής, η οποία δύναται να αποφασίσει ότι δεν υφίσταται ανάγκη για γραπτές δοκιμασίες· όλοι οι προεπιλεγέντες υποψήφιοι πρέπει να εξετάζονται προφορικά από την εξεταστική επιτροπή.

                              ε)

                              Η εξεταστική επιτροπή καταρτίζει κατάλογο των επιτυχόντων υποψηφίων κατά σειρά επιτυχίας ο οποίος διαβιβάζεται στον πρόεδρο του διοικητικού συμβουλίου.

                              στ)

                              Το διοικητικό συμβούλιο προβαίνει στην επιλογή του επιτυχόντος υποψηφίου με απόφαση κατά πλειοψηφία.

                        Άρθρο 5
                  Η πρόσληψη υπαλλήλων που εργάζονται για τη γραμματεία του διοικητικού συμβουλίου πραγματοποιείται σύμφωνα με το κεφάλαιο 3 και το προσάρτημα 2 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              Όσον αφορά τη θέση του πρώτου αξιωματικού, ο πρόεδρος του διοικητικού συμβουλίου διορίζει εξεταστική επιτροπή, η οποία απαρτίζεται από τον γραμματέα του διοικητικού συμβουλίου και δύο αντιπροσώπους κρατών μελών, συμπεριλαμβανομένης της Προεδρίας, του άλλου αντιπροσώπου καθοριζομένου, προς τον σκοπό αυτόν, με κλήρωση από το διοικητικό συμβούλιο, και από τον προϊστάμενο της μονάδας ανθρώπινου δυναμικού, ο οποίος ενεργεί με την ιδιότητα του γραμματέα της εξεταστικής επιτροπής· ο γραμματέας της εξεταστικής επιτροπής δεν διαθέτει ψήφο στη διαδικασία επιλογής, ούτε ασκεί οιαδήποτε άλλη επιρροή στο αποτέλεσμα της διαδικασίας επιλογής.

                              β)

                              Όσον αφορά οιαδήποτε θέση που υπάγεται στον πρώτο αξιωματικό, διορίζεται εξεταστική επιτροπή από τον πρόεδρο του διοικητικού συμβουλίου, η οποία απαρτίζεται από τον γραμματέα του διοικητικού συμβουλίου, ο οποίος ενεργεί με την ιδιότητα του προέδρου της εξεταστικής επιτροπής, και από τον προϊστάμενο της μονάδας ανθρώπινου δυναμικού, ο οποίος ενεργεί με την ιδιότητα του γραμματέα της εξεταστικής επιτροπής· ο γραμματέας της εξεταστικής επιτροπής δεν διαθέτει ψήφο στη διαδικασία επιλογής, ούτε ασκεί οιαδήποτε άλλη επιρροή στο αποτέλεσμα της διαδικασίας· επιπλέον η Προεδρία δύναται, εάν το επιθυμεί, να ορίσει αντιπρόσωπο ως μέλος της εξεταστικής επιτροπής.

                              γ)

                              Η ανακοίνωση συντάσσεται από την εξεταστική επιτροπή.

                              δ)

                              Οι δοκιμασίες καταρτίζονται αποκλειστικά και μόνο από τα μέλη της εξεταστικής επιτροπής, η οποία εξετάζει προφορικά όλους τους προεπιλεγέντες υποψηφίους.

                              ε)

                              Η εξεταστική επιτροπή καταρτίζει κατάλογο των επιτυχόντων υποψηφίων κατά σειρά επιτυχίας, ο οποίος διαβιβάζεται στον πρόεδρο του διοικητικού συμβουλίου.

                              στ)

                              Ο πρόεδρος του διοικητικού συμβουλίου αποφασίζει για την επιλογή του επιτυχόντος υποψηφίου.

                        ΚΕΦΑΛΑΙΟ 3
                  ΘΗΤΕΙΑ ΚΑΙ ΟΡΟΙ ΠΡΟΣΛΗΨΕΩΣ
                  Άρθρο 6
                  1.   Η αρχική θητεία του γραμματέα του διοικητικού συμβουλίου καθορίζεται από το διοικητικό συμβούλιο σύμφωνα με το άρθρο 6 του κανονισμού υπηρεσιακής κατάστασης. Η σύμβαση δύναται να ανανεωθεί από το διοικητικό συμβούλιο σύμφωνα με το άρθρο 6 του κανονισμού υπηρεσιακής κατάστασης.
                  2.   Η αρχική θητεία των υπαλλήλων που εργάζονται για τη γραμματεία του διοικητικού συμβουλίου καθορίζεται από τον πρόεδρο του διοικητικού συμβουλίου σύμφωνα με το άρθρο 6 του κανονισμού υπηρεσιακής κατάστασης. Με βάση τη γνώμη του γραμματέα του διοικητικού συμβουλίου, οι συμβάσεις μπορούν να ανανεώνονται σύμφωνα με το άρθρο 6 του κανονισμού υπηρεσιακής κατάστασης με απόφαση του προέδρου του διοικητικού συμβουλίου.
                  Άρθρο 7
                  Η θέση του γραμματέα του διοικητικού συμβουλίου θεωρείται ότι αντιστοιχεί στη θέση του προϊσταμένου μονάδας σύμφωνα με το άρθρο 45 και το προσάρτημα 1 του κανονισμού υπηρεσιακής κατάστασης.
                  Άρθρο 8
                  1.   Η αρχική μισθολογική βαθμίδα και το κλιμάκιο στο οποίο προσλαμβάνεται ο γραμματέας του διοικητικού συμβουλίου καθορίζονται από το διοικητικό συμβούλιο.
                  2.   Όσον αφορά τον γραμματέα του διοικητικού συμβουλίου, όλες οι περιοδικές εκθέσεις που προβλέπονται στο κεφάλαιο 3 του κανονισμού υπηρεσιακής κατάστασης πραγματοποιούνται από τον πρόεδρο του διοικητικού συμβουλίου, ο οποίος επικουρείται, προς τον σκοπό αυτό, από τον προϊστάμενο της μονάδας ανθρώπινου δυναμικού και προετοιμάζει επίσης την απόφαση του διοικητικού συμβουλίου για τη χορήγηση πρόσθετων κλιμακίων έπειτα από κάθε διετία υπηρεσίας.
                  Άρθρο 9
                  1.   Η αρχική μισθολογική βαθμίδα και το κλιμάκιο στο οποίο προσλαμβάνονται που εργάζονται για τη γραμματεία του διοικητικού συμβουλίου καθορίζεται από τον πρόεδρο του διοικητικού συμβουλίου κατόπιν προτάσεως της εξεταστικής επιτροπής.
                  2.   Όσον αφορά το προσωπικό που εργάζεται για τη γραμματεία του διοικητικού συμβουλίου, και με βάση τη γνώμη του γραμματέα του διοικητικού συμβουλίου, όλες οι περιοδικές εκθέσεις που προβλέπονται στο κεφάλαιο 3 του κανονισμού υπηρεσιακής κατάστασης πραγματοποιούνται από τον πρόεδρο του διοικητικού συμβουλίου, ο οποίος αποφασίζει επίσης για τη χορήγηση πρόσθετων κλιμακίων έπειτα από κάθε διετία υπηρεσίας.
                  ΚΕΦΑΛΑΙΟ 4
                  ΛΗΞΗ ΤΩΝ ΚΑΘΗΚΟΝΤΩΝ
                  Άρθρο 10
                  Η λήξη των καθηκόντων του γραμματέα του διοικητικού συμβουλίου πραγματοποιείται σύμφωνα με το κεφάλαιο 10 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              Κάθε απόφαση για τη λήξη των καθηκόντων του γραμματέα του διοικητικού συμβουλίου λαμβάνεται από το διοικητικό συμβούλιο.

                              β)

                              Κάθε απόφαση για τη λήξη των καθηκόντων του γραμματέα του διοικητικού συμβουλίου για πειθαρχικούς λόγους πρέπει να λαμβάνει υπόψη τις ειδικές διατάξεις για την πειθαρχική διαδικασία που προβλέπονται στο κεφάλαιο 5 του παρόντος προσαρτήματος.

                        Άρθρο 11
                  Η λήξη των καθηκόντων υπαλλήλων που εργάζονται για τη γραμματεία του διοικητικού συμβουλίου πραγματοποιείται σύμφωνα με το κεφάλαιο 10 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              Κάθε απόφαση για τη λήξη των καθηκόντων υπαλλήλων που εργάζονται για τη γραμματεία του διοικητικού συμβουλίου λαμβάνεται από τον πρόεδρο του διοικητικού συμβουλίου.

                              β)

                              Μια απόφαση για τη λήξη των καθηκόντων υπαλλήλων που εργάζονται για τη γραμματεία του διοικητικού συμβουλίου για πειθαρχικούς λόγους πρέπει να λαμβάνει υπόψη τις ειδικές διατάξεις για την πειθαρχική διαδικασία που προβλέπονται στο κεφάλαιο 5 του παρόντος προσαρτήματος.

                        ΚΕΦΑΛΑΙΟ 5
                  ΠΕΙΘΑΡΧΙΚΗ ΔΙΑΔΙΚΑΣΙΑ
                  Άρθρο 12
                  Η πειθαρχική διαδικασία κατά του γραμματέα του διοικητικού συμβουλίου πραγματοποιείται σύμφωνα με το κεφάλαιο 8 και το προσάρτημα 7 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              To διοικητικό συμβούλιο διορίζει πειθαρχικό συμβούλιο, το οποίο απαρτίζεται από τον πρόεδρο του διοικητικού συμβουλίου, ο οποίος ασκεί καθήκοντα προέδρου του πειθαρχικού συμβουλίου, και από αντιπροσώπους τριών κρατών μελών που ορίζονται, προς τον σκοπό αυτό, με κλήρωση από το διοικητικό συμβούλιο· οι αντιπρόσωποι πρέπει να είναι ανωτέρου ή συγκρισίμου βαθμού ή επιπέδου αρχαιότητας με τον γραμματέα του διοικητικού συμβουλίου, και δεν μπορούν να είναι ταυτόχρονα μέλη του διοικητικού συμβουλίου.

                              β)

                              Μια αλλαγή της Προεδρίας δεν επηρεάζει τη σύνθεση του πειθαρχικού συμβουλίου· εφόσον υπάρχουν κενές θέσεις για άλλους λόγους, γίνεται πλήρωση αυτών δια κληρώσεως.

                              γ)

                              Το πειθαρχικό συμβούλιο επικουρείται από γραμματέα, ο οποίος μπορεί να είναι ο προϊστάμενος της μονάδας νομικών υποθέσεων, εφόσον αποφασισθεί.

                              δ)

                              Το διοικητικό συμβούλιο έχει το δικαίωμα να εκδώσει έγγραφη προειδοποίηση ή επίπληξη με απόφαση κατά πλειοψηφία χωρίς να ζητήσει τη γνώμη του πειθαρχικού συμβουλίου, έπειτα από πρόταση του προέδρου του διοικητικού συμβουλίου ή ενός εκ των υπολοίπων μελών του· ο γραμματέας του διοικητικού συμβουλίου ενημερώνεται γραπτώς σχετικά με το θέμα αυτό και ακούγεται η άποψή του προτού ληφθούν σχετικά μέτρα.

                              ε)

                              Άλλα πειθαρχικά μέτρα λαμβάνονται κατόπιν εντολής του διοικητικού συμβουλίου με απόφαση κατά πλειοψηφία μετά την ολοκλήρωση της πειθαρχικής διαδικασίας που προβλέπεται σχετικά στο παρόν προσάρτημα και στο προσάρτημα 7 του κανονισμού υπηρεσιακής κατάστασης· η διαδικασία αυτή τίθεται σε εφαρμογή από τον πρόεδρο του διοικητικού συμβουλίου, μετά από ακρόαση του γραμματέα του διοικητικού συμβουλίου.

                              στ)

                              Το δικαίωμα της αναστολής ασκήσεως καθηκόντων που προβλέπεται στο άρθρο 90 του κανονισμού υπηρεσιακής κατάστασης και το δικαίωμα λήψης απόφασης σχετικά με την αίτηση διαγραφής οιασδήποτε μνείας σε πειθαρχική κύρωση από τον προσωπικό φάκελο που προβλέπεται στο άρθρο 91 του κανονισμού υπηρεσιακής κατάστασης ασκείται από τον πρόεδρο του διοικητικού συμβουλίου, ο οποίος ζητά τη γνώμη των μελών του διοικητικού συμβουλίου.

                              ζ)

                              Το διοικητικό συμβούλιο διαβιβάζει στο πειθαρχικό συμβούλιο έκθεση αναφέρουσα σαφώς τις πράξεις που αποδίδονται στον κρινόμενο και, εάν ενδείκνυται, τις περιστάσεις υπό τις οποίες τελέσθηκαν.

                              η)

                              Κατά την πρώτη συνεδρίαση του πειθαρχικού συμβουλίου, τα μέλη ορίζουν εισηγητή της υποθέσεως ένα από τα μέλη του και του αναθέτουν να συντάξει γενική έκθεση επί της υποθέσεως.

                              θ)

                              Η αιτιολογημένη γνώμη του πειθαρχικού συμβουλίου που προβλέπεται στο άρθρο 15 του προσαρτήματος 7 διαβιβάζεται στον γραμματέα του διοικητικού συμβουλίου και το διοικητικό συμβούλιο, το οποίο λαμβάνει την απόφασή του κατά πλειοψηφία εντός ενός μηνός από την παραλαβή της γνώμης, έπειτα από ακρόαση του γραμματέα του διοικητικού συμβουλίου.

                              ι)

                              Εάν ανακύψουν νέα στοιχεία και αντίστοιχο αποδεικτικό υλικό, το διοικητικό συμβούλιο δύναται να ανακινήσει την πειθαρχική διαδικασία είτε εξ ιδίας πρωτοβουλίας είτε αιτήσει του γραμματέα του διοικητικού συμβουλίου.

                        Άρθρο 13
                  H πειθαρχική διαδικασία κατά υπαλλήλων που εργάζονται για τη γραμματεία του διοικητικού συμβουλίου πραγματοποιείται σύμφωνα με το κεφάλαιο 8 και το προσάρτημα 7 του κανονισμού υπηρεσιακής κατάστασης, με την επιφύλαξη των ακόλουθων ειδικών διατάξεων:

                              α)

                              To διοικητικό συμβούλιο διορίζει πειθαρχικό συμβούλιο, το οποίο απαρτίζεται από τρεις αντιπροσώπους κρατών μελών που ορίζονται, προς τον σκοπό αυτό, με κλήρωση από το διοικητικό συμβούλιο· οι αντιπρόσωποι πρέπει να είναι ανωτέρου ή συγκρισίμου βαθμού ή επιπέδου αρχαιότητας με το μέλος του προσωπικού που εργάζεται για το διοικητικό συμβούλιο και δεν μπορούν να είναι ταυτόχρονα μέλη του διοικητικού συμβουλίου· οι αντιπρόσωποι συμφωνούν ώστε ένας εξ αυτών να ενεργεί ως πρόεδρος του πειθαρχικού συμβουλίου.

                              β)

                              Μια αλλαγή της Προεδρίας δεν επηρεάζει τη σύνθεση του πειθαρχικού συμβουλίου· εφόσον υπάρχουν κενές θέσεις για άλλους λόγους, γίνεται πλήρωση αυτών δια κληρώσεως.

                              γ)

                              Το πειθαρχικό συμβούλιο επικουρείται από γραμματέα, ο οποίος μπορεί να είναι ο προϊστάμενος της μονάδας νομικών υποθέσεων, εφόσον αποφασισθεί.

                              δ)

                              Ο πρόεδρος του διοικητικού συμβουλίου έχει το δικαίωμα να εκδώσει έγγραφη προειδοποίηση ή επίπληξη χωρίς να ζητήσει τη γνώμη του πειθαρχικού συμβουλίου είτε εξ ιδίας πρωτοβουλίας είτε προτάσει ενός εκ των μελών του διοικητικού συμβουλίου· το μέλος του προσωπικού που εργάζεται για τη γραμματεία του διοικητικού συμβουλίου ενημερώνεται γραπτώς σχετικά με το θέμα αυτό και ακούγεται η άποψή του προτού ληφθούν σχετικά μέτρα.

                              ε)

                              Άλλα πειθαρχικά μέτρα λαμβάνονται κατόπιν εντολής του προέδρου του διοικητικού συμβουλίου μετά την ολοκλήρωση της πειθαρχικής διαδικασίας που προβλέπεται σχετικά στο παρόν προσάρτημα και στο προσάρτημα 7 του κανονισμού υπηρεσιακής κατάστασης· η διαδικασία αυτή τίθεται σε εφαρμογή από τον πρόεδρο του διοικητικού συμβουλίου, μετά από ακρόαση του μέλους του προσωπικού που εργάζεται για τη γραμματεία του διοικητικού συμβουλίου.

                              στ)

                              Το δικαίωμα της αναστολής ασκήσεως καθηκόντων που προβλέπεται στο άρθρο 90 του κανονισμού υπηρεσιακής κατάστασης και το δικαίωμα λήψης απόφασης σχετικά με την αίτηση διαγραφής οιασδήποτε μνείας σε πειθαρχική κύρωση από τον προσωπικό φάκελο που προβλέπεται στο άρθρο 91 του κανονισμού υπηρεσιακής κατάστασης ασκείται από τον πρόεδρο του διοικητικού συμβουλίου.

                              ζ)

                              Ο πρόεδρος του διοικητικού συμβουλίου διαβιβάζει στο πειθαρχικό συμβούλιο έκθεση αναφέρουσα σαφώς τις πράξεις που αποδίδονται στον κρινόμενο και, εάν ενδείκνυται, τις περιστάσεις υπό τις οποίες τελέσθηκαν.

                              η)

                              Κατά την πρώτη συνεδρίαση του πειθαρχικού συμβουλίου, τα μέλη ορίζουν εισηγητή της υποθέσεως ένα από τα μέλη του και του αναθέτουν να συντάξει γενική έκθεση επί της υποθέσεως.

                              θ)

                              Η αιτιολογημένη γνώμη του πειθαρχικού συμβουλίου που προβλέπεται στο άρθρο 15 του προσαρτήματος 7 διαβιβάζεται στο μέλος του προσωπικού που εργάζεται για τη γραμματεία του διοικητικού συμβουλίου και στον πρόεδρο του διοικητικού συμβουλίου, ο οποίος λαμβάνει την απόφασή του εντός ενός μηνός από την παραλαβή της γνώμης, έπειτα από ακρόαση του κριθέντος υπαλλήλου.

                              ι)

                              Εάν ανακύψουν νέα στοιχεία και αντίστοιχο αποδεικτικό υλικό, ο πρόεδρος του διοικητικού συμβουλίου δύναται να ανακινήσει την πειθαρχική διαδικασία είτε εξ ιδίας πρωτοβουλίας είτε αιτήσει του κριθέντος υπαλλήλου.

                        ΚΕΦΑΛΑΙΟ 6
                  ΠΡΟΣΦΥΓΕΣ
                  Άρθρο 14
                  1.   Οι ενστάσεις από τον γραμματέα του διοικητικού συμβουλίου ή ένα μέλος του προσωπικού που εργάζεται για τη γραμματεία του διοικητικού συμβουλίου δυνάμει του άρθρου 92, παράγραφος 2 του κανονισμού υπηρεσιακής κατάστασης υποβάλλονται στην αρχή η οποία έλαβε την οριστική απόφαση επί του θέματος και διεκπεραιώνονται από αυτήν.
                  2.   Οι προσφυγές γραμματέα του διοικητικού συμβουλίου ή ενός μέλους του προσωπικού που εργάζεται για τη γραμματεία του διοικητικού συμβουλίου δυνάμει του άρθρου 93 του κανονισμού υπηρεσιακής κατάστασης είναι παραδεκτές, μόνον όταν η αρχή η οποία έλαβε την οριστική απόφαση επί του θέματος είχε επιληφθεί προηγουμένως ενστάσεως που της είχε υποβληθεί δυνάμει της παραγράφου 1 και η ένσταση αυτή απορρίφθηκε με ρητή ή σιωπηρή απόφαση. Ωστόσο, ο ενδιαφερόμενος δύναται, αφού υποβάλει ένσταση δυνάμει της παραγράφου 1, να καταθέτει πάραυτα προσφυγή ενώπιον του Δικαστηρίου των Ευρωπαϊκών Κοινοτήτων, σύμφωνα με τους όρους που ορίζονται στο άρθρο 93, παράγραφος 4 του κανονισμού υπηρεσιακής κατάστασης.
                  ΚΕΦΑΛΑΙΟ 7
                  ΜΕΤΑΒΑΤΙΚΕΣ ΔΙΑΤΑΞΕΙΣ
                  Άρθρο 15
                  Σε περίπτωση που πριν από την έναρξη ισχύος του παρόντος προσαρτήματος είχαν ληφθεί αποφάσεις από το διοικητικό συμβούλιο ή είχαν γίνει συμβατικοί διακανονισμοί από πρόσωπο που κατέχει τη θέση του γραμματέα του διοικητικού συμβουλίου ή υπαλλήλου που εργάζεται για τη γραμματεία του διοικητικού συμβουλίου, οι εν λόγω αποφάσεις ή συμβατικοί διακανονισμοί εξακολουθούν να ισχύουν.»

         Άρθρο 2
   Η παρούσα απόφαση παράγει αποτελέσματα από την επόμενη ημέρα της εκδόσεώς της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 4 Δεκεμβρίου 2006.

            Για το Συμβούλιο

            Ο Πρόεδρος

         L. LUHTANEN

      (1)  ΕΕ C 316 της 27.11.1995, σ. 2. Σύμβαση όπως τροποποιήθηκε τελευταία από το Πρωτόκολλο της 27ης Νοεμβρίου 2003 (ΕΕ C 2 της 6.1.2004, σ. 1).

      (2)  ΕΕ C 71, 23.3.2006, σ. 16.

      (3)  Γνώμη η οποία διατυπώθηκε στις 12 Οκτωβρίου 2006 (δεν έχει ακόμα δημοσιευθεί στην Επίσημη Εφημερίδα).

      (4)  ΕΕ C 26 της 30.1.1999, σ. 23. Πράξη όπως τροποποιήθηκε τελευταία με την απόφαση 2006/519/ΕΚ (ΕΕ L 203 της 26.7.2006, σ. 10).


Avis juridique important

|

31989D0378

89/378/EOK: Απόφαση του Συμβουλίου της 12ης Ιουνίου 1989 για τη σύναψη πρωτοκόλλου χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Μάλτας

Επίσημη Εφημερίδα αριθ. L 180 της 27/06/1989 σ. 0046 - 0046

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Ιουνίου 1989  γαι τη σύναψη πρωτοκόλλου χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Μάλτας  (89/378/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,  τη σύσταση της Επιτροπής,  τη σύμφωνη γνώμη του Ευρωπαϊκού Κοινοβουλίου (1),  Εκτιμώντας ότι πρέπει να εγκριθεί το πρωτόκολλο χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Μάλτας,  ΑΠΟΦΑΣΙΖΕΙ:  Άρθρο 1  Το πρωτόκολλο χρηματοδοτικής και τεχνικής συνεργασίας μεταξύ της Ευρωπαϊκής Οικονομικής Κοινότητας και της Μάλτας εγκρίνεται εξ ονόματος της Κοινότητας.  Το κείμενο του πρωτοκόλλου επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην ανακοίνωση που προβλέπει το άρθρο 21 του πρωτοκόλλου (2).  Άρθρο 3  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Παράγει αποτελέσματα από την ημέρα της δημοσίευσής της.  Λουξεμβούργο, 12 Ιουνίου 1989.  Για το Συμβούλιο  Ο Πρόεδρος  F. FERNANDEZ ORDONEZ  (1) ΕΕ αριθ. C 158 της 26. 6. 1989.  (2) Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.


title: 2013/759/ΕΕ: Απόφαση του Συμβουλίου, της 12ης Δεκεμβρίου 2013 , σχετικά με τα μεταβατικά μέτρα διαχείρισης του ΕΤΑ από την 1η Ιανουαρίου 2014 μέχρι την έναρξη ισχύος του 11ου Ευρωπαϊκού Ταμείου Ανάπτυξης

text:
               14.12.2013

               EL

               Επίσημη Εφημερίδα της Ευρωπαϊκής Ένωσης

               L 335/48

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Δεκεμβρίου 2013
   σχετικά με τα μεταβατικά μέτρα διαχείρισης του ΕΤΑ από την 1η Ιανουαρίου 2014 μέχρι την έναρξη ισχύος του 11ου Ευρωπαϊκού Ταμείου Ανάπτυξης
   (2013/759/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού, στις 23 Ιουνίου 2000,
   Έχοντας υπόψη την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα (η «απόφαση υπερπόντιας σύνδεσης») (1),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008 -2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (2) (η «εσωτερική συμφωνία του δέκατου ΕΤΑ»), και ιδίως το άρθρο 1 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 1 παράγραφος 5 της εσωτερικής συμφωνίας του 10ου ΕΤΑ προβλέπει ότι τα κεφάλαια του 10ου ΕΤΑ δεν μπορούν πλέον να αναληφθούν πέραν της 31ης Δεκεμβρίου 2013, εκτός εάν το Συμβούλιο αποφασίσει άλλως με ομοφωνία, βάσει προτάσεως της Επιτροπής.

               (2)

               Η παράγραφος 5 του παραρτήματος Ιβ (Πολυετές δημοσιονομικό πλαίσιο για την περίοδο 2008 έως 2013) της συμφωνίας εταιρικής σχέσης ΑΚΕ-ΕΚ προβλέπει ότι οι πόροι του 10ου ΕΤΑ, εξαιρουμένων των ποσών που διατίθενται για την επενδυτική διευκόλυνση, εκτός των σχετικών επιδοτήσεων επιτοκίων, δεν μπορούν πλέον να αναληφθούν πέραν της 31ης Δεκεμβρίου 2013, εκτός εάν το Συμβούλιο αποφασίσει άλλως με ομοφωνία, βάσει προτάσεως της Επιτροπής.

               (3)

               Το άρθρο 1 παράγραφος 2 του παραρτήματος ΙΙΑα της απόφασης υπερπόντιας σύνδεσης προβλέπει ότι τα κεφάλαια του 10ου ΕΤΑ δεν μπορούν πλέον να αναληφθούν μετά τις 31 Δεκεμβρίου 2013, εκτός εάν το Συμβούλιο αποφασίσει άλλως με ομοφωνία, βάσει προτάσεως της Επιτροπής.

               (4)

               Το άρθρο 13 παράγραφος 3 της εσωτερικής συμφωνίας του 10ου ΕΤΑ προβλέπει ότι συνάπτεται για την ίδια χρονική διάρκεια με το πολυετές χρηματοδοτικό πλαίσιο της συμφωνίας εταιρικής σχέσης ΑΚΕ-ΕΕ, και ότι θα παραμείνει σε ισχύ επί όσο διάστημα χρειάζεται για να εκτελεστούν πλήρως όλες οι ενέργειες που χρηματοδοτούνται βάσει της συμφωνίας εταιρικής σχέσης ΑΚΕ-ΕΕ, της απόφασης υπερπόντιας σύνδεσης και δυνάμει του πολυετούς δημοσιονομικού πλαισίου.

               (5)

               Η οργάνωση και η λειτουργία της Ευρωπαϊκής Υπηρεσίας Εξωτερικής Δράσης περιγράφονται στην απόφαση 2010/427/ΕΕ του Συμβουλίου (3).

               (6)

               Η θέση σε ισχύ του 11ου ΕΤΑ μπορεί να μετατεθεί πέραν της 1ης Ιανουαρίου 2014. Είναι, επομένως, σκόπιμο να προβλεφθούν μεταβατικά μέτρα («Μεταβατικός μηχανισμός») για να εξασφαλισθεί η διαθεσιμότητα των πόρων για τη συνεργασία με τις χώρες ΑΚΕ και με τις υπερπόντιες χώρες και εδάφη (ΥΧΕ), καθώς και για τις δαπάνες στήριξης, μεταξύ Ιανουαρίου 2014 και της θέσης σε ισχύ της εσωτερικής συμφωνίας του 11ου ΕΤΑ, που θα χρηματοδοτηθούν από υπόλοιπα και αποδεσμευμένα κεφάλαια του 10ου και των προηγούμενων ΕΤΑ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εν αναμονή της έναρξης ισχύος της εσωτερικής συμφωνίας του 11ου ΕΤΑ, χρηματοδοτούνται μεταβατικά μέτρα υπό μορφή προγραμμάτων δράσης, μεμονωμένων μέτρων και ειδικών μέτρων για εταίρους ΑΚΕ, αποφάσεων χρηματοδότησης προς στήριξη των ΥΧΕ και ειδικών προγραμμάτων δράσης για τις δαπάνες στήριξης, από έναν μεταβατικό μηχανισμό, που αποτελείται από αδέσμευτα υπόλοιπα προηγούμενων ΕΤΑ και από κεφάλαια που αποδεσμεύονται από έργα ή προγράμματα στο πλαίσιο αυτών των ΕΤΑ. Αυτός ο μεταβατικός μηχανισμός μπορεί επίσης να καλύψει τις επιχορηγήσεις για τη χρηματοδότηση των επιδοτήσεων επιτοκίων και της σχετικής με έργα τεχνικής βοήθειας που χορηγείται στην Ευρωπαϊκή Τράπεζα Επενδύσεων, όπως προβλέπεται στα άρθρα 1, 2 και 4 του παραρτήματος II της συμφωνίας εταιρικής σχέσης ΑΚΕ-ΕΕ, καθώς και στο πλαίσιο της απόφασης υπερπόντιας σύνδεσης. Αυτά τα μεταβατικά μέτρα χρηματοδότησης αποσκοπούν να διευκολύνουν την εφαρμογή των εγγράφων προγραμματισμού και ανταποκρίνονται στις απαιτήσεις έκτακτης ανάγκης.
   Τα κεφάλαια που έχουν δεσμευθεί στο πλαίσιο αυτού του μεταβατικού μηχανισμού καταλογίζονται στο 11ο ΕΤΑ. Τα μερίδια των συνεισφορών των κρατών μελών που αναφέρονται στο άρθρο 1 παράγραφος 2 στοιχείο α) της εσωτερικής συμφωνίας του 8ου, 9ου και 10ου ΕΤΑ μειώνονται αναλόγως, μετά την έναρξη ισχύος της εσωτερικής συμφωνίας του 11ου ΕΤΑ.
   Άρθρο 2
   Για την εφαρμογή του μεταβατικού μηχανισμού, εφαρμόζονται ο κανονισμός (ΕΚ) αριθ. 617/2007 του Συμβουλίου (4) και ο κανονισμός (ΕΚ) αριθ. 215/2008 του Συμβουλίου (5).
   Άρθρο 3
   Η παρούσα απόφαση εφαρμόζεται σύμφωνα με την απόφαση 2010/427/ΕΕ.
   Άρθρο 4
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2014 μέχρι την έναρξη ισχύος της εσωτερικής συμφωνίας του 11ου ΕΤΑ.

      Βρυξέλλες, 12 Δεκεμβρίου 2013.

            Για το Συμβούλιο

            Η Πρόεδρος

         C. ASHTON

      (1)  ΕΕ L 314 της 30.11.2001, σ. 1.

      (2)  ΕΕ L 247 της 9.9.2006, σ. 32.

      (3)  Απόφαση 2010/427/ΕΕ του Συμβουλίου, της 26ης Ιουλίου 2010, για τον καθορισμό της οργάνωσης και λειτουργίας της Ευρωπαϊκής Υπηρεσίας Εξωτερικής Δράσης (ΕΕ L 201 της 3.8.2010, σ. 30).

      (4)  Κανονισμός (ΕΚ) αριθ. 617/2007 του Συμβουλίου, της 14ης Μαΐου 2007, σχετικά με την υλοποίηση του δέκατου Ευρωπαϊκού Ταμείου Ανάπτυξης δυνάμει της συμφωνίας εταιρικής σχέσης ΑΚΕ-ΕΚ (ΕΕ L 152 της 13.6.2007, σ. 1).

      (5)  Κανονισμός (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης ΕΚ (ΕΕ L 78 της 19.3.2008, σ. 1).


title: Απόφαση (EE) 2015/105 του Συμβουλίου, της 14ης Απριλίου 2014 , σχετικά με την υπογραφή, εξ ονόματος της Ένωσης, και την προσωρινή εφαρμογή πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με τις γενικές αρχές για τη συμμετοχή της Δημοκρατίας του Αζερμπαϊτζάν σε προγράμματα της Ένωσης

text:
               24.1.2015

               EL

               Επίσημη Εφημερίδα της Ευρωπαϊκής Ένωσης

               L 19/2

         ΑΠΌΦΑΣΗ (EE) 2015/105 ΤΟΥ ΣΥΜΒΟΥΛΊΟΥ
   της 14ης Απριλίου 2014
   σχετικά με την υπογραφή, εξ ονόματος της Ένωσης, και την προσωρινή εφαρμογή πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με τις γενικές αρχές για τη συμμετοχή της Δημοκρατίας του Αζερμπαϊτζάν σε προγράμματα της Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212, σε συνδυασμό με το άρθρο 218, παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Ιουνίου 2007 το Συμβούλιο εξουσιοδότησε την Επιτροπή να διαπραγματευθεί πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου (1), για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με τις γενικές αρχές για τη συμμετοχή της Δημοκρατίας του Αζερμπαϊτζάν σε προγράμματα της Ένωσης («το πρωτόκολλο»).

               (2)

               Οι διαπραγματεύσεις έχουν ολοκληρωθεί.

               (3)

               Ο στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Δημοκρατίας του Αζερμπαϊτζάν σε ορισμένα προγράμματα της Ένωσης. Το οριζόντιο πλαίσιο που δημιουργείται με το πρωτόκολλο συνιστά μέτρο οικονομικής, χρηματοδοτικής και τεχνικής συνεργασίας το οποίο επιτρέπει την πρόσβαση σε ενίσχυση, ιδίως χρηματοδοτική, χορηγούμενη από την Ένωση δυνάμει των συγκεκριμένων προγραμμάτων. Το εν λόγω πλαίσιο εφαρμόζεται μόνο σε προγράμματα για τα οποία οι σχετικές συστατικές νομικές πράξεις προβλέπουν τη δυνατότητα συμμετοχής της Δημοκρατίας του Αζερμπαϊτζάν. Ως εκ τούτου, η υπογραφή και η προσωρινή εφαρμογή του πρωτοκόλλου δεν συνεπάγονται την άσκηση αρμοδιοτήτων δυνάμει των διαφόρων τομεακών πολιτικών που αποτελούν το αντικείμενο των προγραμμάτων· η άσκηση αρμοδιοτήτων συντελείται κατά τη θέσπιση των προγραμμάτων αυτών.

               (4)

               Το πρωτόκολλο θα πρέπει να υπογραφεί εξ ονόματος της Ένωσης και να εφαρμοστεί σε προσωρινή βάση, εν αναμονή της ολοκλήρωσης των διαδικασιών για τη σύναψή του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η, εξ ονόματος της Ένωσης, υπογραφή του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με τις γενικές αρχές για τη συμμετοχή της Δημοκρατίας του Αζερμπαϊτζάν σε προγράμματα της Ένωσης (εφεξής «το πρωτόκολλο»), με την επιφύλαξη της σύναψης του εν λόγω πρωτοκόλλου.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης.
   Άρθρο 3
   Το πρωτόκολλο εφαρμόζεται σε προσωρινή βάση από την ημερομηνία της υπογραφής του (2), εν αναμονή των διαδικασιών που είναι απαραίτητες για τη σύναψή του.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 14 Απριλίου 2014.

            Για το Συμβούλιο

            Η Πρόεδρος

         C. ASHTON

      (1)  ΕΕ L 246 της 17.9.1999, σ. 3.

      (2)  Η ημερομηνία υπογραφής του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: Απόφαση (ΕΕ) 2016/1742 του Συμβουλίου, της 20ής Σεπτεμβρίου 2016, για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και Βασιλείου της Τόνγκα σχετικά με την απαλλαγή από την υποχρέωση θεώρησης για βραχεία διαμονή

text:
               30.9.2016

               EL

               Επίσημη Εφημερίδα της Ευρωπαϊκής Ένωσης

               L 264/23

         ΑΠΌΦΑΣΗ (ΕΕ) 2016/1742 ΤΟΥ ΣΥΜΒΟΥΛΊΟΥ
   της 20ής Σεπτεμβρίου 2016
   για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και Βασιλείου της Τόνγκα σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Ένωσης συμφωνία με το Βασίλειο της Τόνγκα σχετικά με την απαλλαγή από την υποχρέωση θεώρησης για βραχεία διαμονή («η συμφωνία»).

               (2)

               Σύμφωνα με την απόφαση (ΕΕ) 2015/2226 του Συμβουλίου (2), η εν λόγω συμφωνία υπεγράφη και εφαρμόζεται προσωρινά από τις 21 Νοεμβρίου 2015.

               (3)

               Η συμφωνία ιδρύει μεικτή επιτροπή εμπειρογνωμόνων για τη διαχείριση της συμφωνίας. Η Ένωση θα εκπροσωπείται σε αυτή τη μεικτή επιτροπή από την Επιτροπή, η οποία θα επικουρείται από αντιπροσώπους των κρατών μελών.

               (4)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου (3). Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (5)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου (4). Συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (6)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και του Βασιλείου της Τόνγκα σχετικά με την απαλλαγή από την υποχρέωση θεώρησης για βραχεία διαμονή εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 8 παράγραφος 1 της συμφωνίας (5).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Ένωση στη μεικτή επιτροπή εμπειρογνωμόνων που συγκροτείται βάσει του άρθρου 6 της συμφωνίας.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 20 Σεπτεμβρίου 2016.

            Για το Συμβούλιο

            Ο Πρόεδρος

         I. KORČOK

      (1)  Έγκριση που εδόθη στις 8 Ιουνίου 2016 (δεν έχει δημοσιευθεί ακόμα στην Επίσημη Εφημερίδα).

      (2)  Απόφαση (ΕΕ) 2015/2226 του Συμβουλίου, της 26ης Οκτωβρίου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και του Βασιλείου της Τόνγκα σχετικά με την απαλλαγή από την υποχρέωση θεώρησης για βραχεία διαμονή (ΕΕ L 317 της 3.12.2015, σ. 1).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2005/49/ΕΚ, Ευρατόμ: Απόφαση του Συμβουλίου, της 18ης Ιανουαρίου 2005, σχετικά με τους κανόνες λειτουργίας της επιτροπής που προβλέπεται στο άρθρο 3 παράγραφος 3 του παραρτήματος I του πρωτοκόλλου περί του Οργανισμού του Δικαστηρίου

text:
               25.1.2005

               EL

               Επίσημη Εφημερίδα της Ευρωπαϊκής Ένωσης

               L 21/13

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Ιανουαρίου 2005
   σχετικά με τους κανόνες λειτουργίας της επιτροπής που προβλέπεται στο άρθρο 3 παράγραφος 3 του παραρτήματος I του πρωτοκόλλου περί του Οργανισμού του Δικαστηρίου
   (2005/49/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχovτας υπόψη:
   τη συνθήκη για την ίδρυση της Ευρωπαϊκής Κoιvότητας,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
   το πρωτόκολλο περί του Οργανισμού του Δικαστηρίoυ, όπως τροποποιήθηκε από την απόφαση 2004/752/ΕΚ, Ευρατόμ του Συμβουλίου, της 2ας Νοεμβρίου 2004, για την ίδρυση του Δικαστηρίου της Δημόσιας Διοίκησης της Ευρωπαϊκής Ένωσης (1), και ιδίως το παράρτημα I άρθρο 3 παράγραφος 3 του πρωτοκόλλου,
   τη σύσταση του Προέδρου του Δικαστηρίου της 2ας Δεκεμβρίου 2004,
   Εκτιμώντας τα ακόλουθα:

               (1)

               Το άρθρο 3 παράγραφος 3 του παραρτήματος I του πρωτοκόλλου περί τoυ Οργαvισμoύ του Δικαστηρίου, προβλέπει τη σύσταση επιτροπής με επτά προσωπικότητες που επιλέγονται μεταξύ πρώην μελών του Δικαστηρίου και του Πρωτοδικείου και νομομαθών αναγνωρισμένου κύρους.

               (2)

               Δυνάμει της προαναφερθείσας παραγράφου 3, οι κανόνες λειτουργίας της επιτροπής αυτής αποφασίζονται από το Συμβούλιο, με ειδική πλειοψηφία, κατόπιν σύστασης του Προέδρου του Δικαστηρίου. Η διάταξη αυτή θα πρέπει να εφαρμοσθεί,

         ΑΠΟΦΑΣΙΖΕΙ:
   Άρθρο 1
   Οι κανόνες λειτουργίας της επιτροπής που προβλέπεται στο άρθρο 3 παράγραφος 3 του παραρτήματος I του πρωτοκόλλου περί του Οργανισμού του Δικαστηρίου περιέχονται στο παράρτημα της παρούσας απόφασης.
   Άρθρο 2
   Η παρούσα απόφαση παράγει αποτελέσματα την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Ιανουαρίου 2005.

            Για το Συμβούλιο

            Ο Πρόεδρος

         J.-C. JUNCKER

      (1)  ΕΕ L 333 της 9.11.2004, σ. 7.

      ΠΑΡΑΡΤΗΜΑ
      Κανόνες λειτουργίας της επιτροπής που προβλέπεται στο άρθρο 3 παράγραφος 3, του παραρτήματος I του πρωτοκόλλου περί του οργανισμού του δικαστηρίου

                  1.

                  Η επιτροπή απαρτίζεται από επτά προσωπικότητες, που επιλέγονται μεταξύ των πρώην μελών του Δικαστηρίου και του Πρωτοδικείου και νομομαθών αναγνωρισμένου κύρους.

                  2.

                  Οι προσωπικότητες αυτές διορίζονται για περίοδο τεσσάρων ετών. Μετά το πέρας της περιόδου αυτής μπορούν να επαναδιοριστούν.

                  3.

                  Ένα από τα μέλη της εν λόγω επιτροπής ασκεί την προεδρία της, διοριζόμενο προς τούτο από το Συμβούλιο.

                  4.

                  Η Γενική Γραμματεία του Συμβουλίου ασκεί τα καθήκοντα γραμματείας της επιτροπής αυτής. Παρέχει την αναγκαία για τις εργασίες της επιτροπής υποστήριξη διοικητικής φύσεως, περιλαμβανομένης της μεταφράσεως εγγράφων.

                  5.

                  Για την απαρτία της επιτροπής απαιτείται να είναι παρόντα τουλάχιστον πέντε μέλη της.
                  Οι αποφάσεις της επιτροπής λαμβάνονται με απλή πλειοψηφία. Σε περίπτωση ισοψηφίας, υπερισχύει η ψήφος του προέδρου.

                  6.

                  Στα μέλη της επιτροπής τα οποία πρέπει να μετακινηθούν από τον τόπο κατοικίας τους για να αναλάβουν τα καθήκοντά τους επιστρέφονται τα σχετικά έξοδα και χορηγείται επιπλέον αποζημίωση υπό τους όρους που προβλέπονται στο άρθρο 6 του κανονισμού αριθ. 422/67/ΕΟΚ, αριθ. 5/67/Ευρατόμ του Συμβουλίου, της 25ης Ιουλίου 1967, περί καθορισμού του καθεστώτος χρηματικών απολαβών του Προέδρου και των μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου καθώς και του Προέδρου, των Δικαστών, των Γενικών Εισαγγελέων και του Γραμματέως του Πρωτοδικείου (1).
                  Το Συμβούλιο αναλαμβάνει τη σχετική δαπάνη.

         (1)  ΕΕ 187 της 8.8.1967, σ. 1· κανονισμός όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1292/2004 (ΕΕ L 243 της 15.7.2004, σ. 23).


title: Απόφαση 2013/659/ΚΕΠΠΑ του Συμβουλίου, της 15ης Νοεμβρίου 2013 , για την τροποποίηση της απόφασης 2010/231/ΚΕΠΠΑ για περιοριστικά μέτρα κατά της Σομαλίας

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 306/15

         ΑΠΌΦΑΣΗ 2013/659/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Νοεμβρίου 2013
   για την τροποποίηση της απόφασης 2010/231/ΚΕΠΠΑ για περιοριστικά μέτρα κατά της Σομαλίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 26 Απριλίου 2010 το Συμβούλιο εξέδωσε την απόφαση 2010/231/ΚΕΠΠΑ (1) για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ.

               (2)

               Στις 24 Ιουλίου 2013 το Συμβούλιο Ασφαλείας των Ηνωμένων Εθνών εξέδωσε την απόφαση 2111 (2013) για την τροποποίηση του εμπάργκο όπλων που επιβάλλεται διά της παραγράφου 5 της απόφασης 733 (1992) και περιγράφεται με περισσότερες λεπτομέρειες στις παραγράφους 1 και 2 της απόφασης 1425 (2002), την παράγραφο 12 της απόφασης 1846(2008), την παράγραφο 11 της απόφασης 1851(2008) και τις παραγράφους 33 έως 38 της απόφασης 2093 (2013).

               (3)

               Η απόφαση 2010/231/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/231/ΚΕΠΠΑ τροποποιείται ως εξής:

               1)

               Στο άρθρο 1, η παράγραφος 3 αντικαθίσταται από το ακόλουθο κείμενο:
               «3.   Οι παράγραφοι 1 και 2 δεν εφαρμόζονται:

                           α)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικής με στρατιωτικές δραστηριότητες που προορίζονται αποκλειστικά για την υποστήριξη του προσωπικού των Ηνωμένων Εθνών ή τη χρήση εκ μέρους του, συμπεριλαμβανομένης της αποστολής βοήθειας των Ηνωμένων Εθνών στη Σομαλία (UNSOM)·

                           β)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικής με στρατιωτικές δραστηριότητες που προορίζονται αποκλειστικά για την υποστήριξη της αποστολής της Αφρικανικής Ένωσης στη Σομαλία ή τη χρήση εκ μέρους της (AMISOM)·

                           γ)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής που προορίζονται αποκλειστικά για την υποστήριξη των στρατηγικών εταίρων της AMISOM, ή τη χρήση εκ μέρους τους, που ενεργούν αποκλειστικά στο πλαίσιο του στρατηγικού εγγράφου της Αφρικανικής Ένωσης της 5ης Ιανουαρίου 2012 (ή επακόλουθων στρατηγικών βασικών εννοιών της ΑΕ), και σε συνεργασία και συντονισμό με την AMISOM·

                           δ)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικής με στρατιωτικές δραστηριότητες που προορίζονται αποκλειστικά για την υποστήριξη της εκπαιδευτικής αποστολής της Ευρωπαϊκής Ένωσης (EUTM) στη Σομαλία ή τη χρήση εκ μέρους της·

                           ε)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής που προορίζονται αποκλειστικά για τη χρήση των κρατών μελών ή διεθνών, περιφερειακών και υποπεριφερειακών οργανώσεων που λαμβάνουν μέτρα για την καταστολή πράξεων πειρατείας και ένοπλης ληστείας στη θάλασσα, στα ανοικτά των ακτών της Σομαλίας, κατόπιν αιτήματος της ομοσπονδιακής κυβέρνησης της Σομαλίας, το οποίο έχει κοινοποιηθεί στον γενικό γραμματέα και με την προϋπόθεση ότι τα μέτρα που λαμβάνονται είναι σύμφωνα με το εφαρμοστέο διεθνές ανθρωπιστικό δίκαιο και το δίκαιο των ανθρωπίνων δικαιωμάτων·

                           στ)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικής με στρατιωτικές δραστηριότητες που προορίζονται αποκλειστικά για την ανάπτυξη των δυνάμεων ασφαλείας της ομοσπονδιακής κυβέρνησης της Σομαλίας και την παροχή ασφάλειας στον σομαλικό λαό, εκτός της παράδοσης των ειδών που απαριθμούνται στο παράρτημα II, εφόσον έχει κοινοποιηθεί στην επιτροπή κυρώσεων τουλάχιστον πέντε ημέρες ενωρίτερα, σύμφωνα με τις παραγράφους 14 και 15 της απόφασης 2111 (2013) του ΣΑΗΕ, και, μεταξύ άλλων, κατά περίπτωση, σύμφωνα με την παράγραφο 4 του παρόντος άρθρου·

                           ζ)

                           στην προμήθεια, πώληση ή μεταφορά όπλων και σχετικού υλικού όλων των τύπων, όπως περιλαμβάνονται στο παράρτημα II, στην ομοσπονδιακή κυβέρνησης της Σομαλίας, όπως εγκρίνεται εκ των προτέρων από την επιτροπή κυρώσεων, κατά περίπτωση·

                           η)

                           στην προμήθεια, πώληση ή μεταφορά προστατευτικών στολών, συμπεριλαμβανομένων των αλεξίσφαιρων γιλέκων και των στρατιωτικών κρανών, που εξάγονται προσωρινά στη Σομαλία από το προσωπικό των Ηνωμένων Εθνών, αντιπροσώπους των μέσων μαζικής ενημέρωσης και μέλη ανθρωπιστικών και αναπτυξιακών αποστολών και σχετικό προσωπικό, αποκλειστικά για προσωπική τους χρήση·

                           θ)

                           στην προμήθεια, πώληση ή μεταφορά μη φονικού στρατιωτικού εξοπλισμού με αποκλειστικό σκοπό την ανθρωπιστική ή προστατευτική χρήση, που κοινοποιείται στην επιτροπή κυρώσεων πέντε ημέρες ενωρίτερα, και για την ενημέρωσή της μόνο, από το κράτος προμήθειας, διεθνείς, περιφερειακές ή υποπεριφερειακές οργανώσεις·

                           ι)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και εκπαίδευσης σχετικής με στρατιωτικές δραστηριότητες από κράτη μέλη ή διεθνείς, περιφερειακές και υποπεριφερειακές οργανώσεις που προορίζονται αποκλειστικά για συνδρομή στην ανάπτυξη θεσμών στον τομέα της ασφάλειας στη Σομαλία, εφόσον η επιτροπή δεν εκδώσει αρνητική απόφαση εντός πέντε εργάσιμων ημερών από τη λήψη κοινοποίησης για κάθε συνδρομή αυτού του είδους, από το κράτος μέλος προμήθειας, διεθνείς, περιφερειακές ή υποπεριφερειακές οργανώσεις.».

               2)

               Ο τίτλος του παραρτήματος II αντικαθίσταται από τον ακόλουθο:
               «Κατάλογος των ειδών που αναφέρονται στα στοιχεία στ) και ζ) του άρθρου 1 παράγραφος 3».

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Νοεμβρίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 105 της 27.4.2010, σ. 17.


Avis juridique important

|

32002D0157

2002/157/ΕΚ: Απόφαση της Επιτροπής, της 5ης Φεβρουαρίου 2002, για την τροποποίηση της απόφασης 97/634/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σολομού Ατλαντικού εκτροφής, καταγωγής Νορβηγίας [κοινοποιηθείσα υπό τον αριθμό Ε(2002) 389]

Επίσημη Εφημερίδα αριθ. L 051 της 22/02/2002 σ. 0032 - 0037

Απόφαση της Επιτροπήςτης 5ης Φεβρουαρίου 2002για την τροποποίηση της απόφασης 97/634/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σολομού Ατλαντικού εκτροφής, καταγωγής Νορβηγίας[κοινοποιηθείσα υπό τον αριθμό Ε(2002) 389](2002/157/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 8 και το άρθρο 11 παράγραφος 3,τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας(3), και ιδίως το άρθρο 13 και το άρθρο 19 παράγραφος 1,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΠΡΟΗΓΟΥΜΕΝΗ ΔΙΑΔΙΚΑΣΙΑ(1) Με τους κανονισμούς του Συμβουλίου (ΕΚ) αριθ. 1890/97(4) και (ΕΚ) αριθ. 1891/97(5), επιβλήθηκαν οριστικοί δασμοί αντιντάμπινγκ και αντισταθμιστικοί δασμοί στις εισαγωγές σολομού Ατλαντικού εκτροφής, καταγωγής Νορβηγίας. Ωστόσο, η μορφή των δασμών που καθορίζονται σε αυτούς τους δύο κανονισμούς επανεξετάστηκε αργότερα και οι δύο κανονισμοί αντικαταστάθηκαν από τον κανονισμό (ΕΚ) αριθ. 772/1999 του Συμβουλίου(6), όπως τροποποιήθηκε τελευταία από τον κανονισμό (ΕΚ) αριθ. 1677/2001(7).(2) Παράλληλα με την επιβολή των οριστικών δασμών, έγιναν αποδεκτές ατομικές αναλήψεις υποχρεώσεων ως προς τις τιμές εκ μέρους 190 νορβηγών εξαγωγέων με την απόφαση 97/634/ΕΚ της Επιτροπής(8), όπως τροποποιήθηκε τελευταία από την απόφαση 2001/644/ΕΚ(9). Με την πρόταση αναλήψεων υποχρεώσεων, όλες οι εταιρείες συμφώνησαν να τηρήσουν ορισμένες ελάχιστες τιμές εισαγωγής για τις πωλήσεις σολομού ατλαντικού εκτροφής καταγωγής Νορβηγίας και να υποβάλλουν στην Επιτροπή, εντός συγκεκριμένων προθεσμιών, τακτικές εκθέσεις σχετικά με τις πωλήσεις τους στην Κοινότητα.(3) Ωστόσο, εξαιτίας καθυστερημένης παραλαβής από την Επιτροπή μιας τέτοιας έκθεσης σχετικά με τις πωλήσεις, την οποία υπέβαλε ο νορβηγός εξαγωγέας Gje-Vi AS, θεωρήθηκε ότι υπήρξε καταστρατήγηση των όρων για τις αναλήψεις υποχρεώσεων της συγκεκριμένης εταιρείας. Ως εκ τούτου, ανακλήθηκε η αποδοχή από την Επιτροπή των αναλήψεων υποχρεώσεων της συγκεκριμένης εταιρείας με τον κανονισμό (ΕΚ) αριθ. 651/98 της Επιτροπής(10) και, αντ' αυτών, επιβλήθηκαν οριστικοί δασμοί αντιντάμπινγκ και αντισταθμιστικοί δασμοί με τον κανονισμό (ΕΚ) αριθ. 772/98 του Συμβουλίου(11).Β. ΑΙΤΗΣΗ ΕΠΑΝΕΞΕΤΑΣΗΣ(4) Στη συνέχεια, η Gje-Vi AS υπέβαλε δεόντως αίτηση μερικής ενδιάμεσης επανεξέτασης σύμφωνα με το άρθρο 11 παράγραφος 3 του κανονισμού (ΕΚ) αριθ. 384/96 και το άρθρο 19 παράγραφος 1 του κανονισμού (ΕΚ) αριθ. 2026/97.(5) Η αίτηση περιελάμβανε επαρκή αποδεικτικά στοιχεία για τη σημαντική μεταβολή των περιστάσεων που είχε επέλθει μετά την επιβολή δασμών στις εξαγωγές της στην Κοινότητα. Ως εκ τούτου, η εταιρεία επιθυμούσε να προσφέρει εκ νέου ανάληψη υποχρέωσης ως προς τις τιμές και δήλωσε ότι, λαμβάνοντας υπόψη τις μεταβολές αυτές, η εν λόγω ανάληψη υποχρέωσης θα είναι αποτελεσματική και εφικτή.(6) Κατά συνέπεια, δημοσιεύθηκε ανακοίνωση για την έναρξη μερικής ενδιάμεσης επανεξέτασης(12). Σημειωτέον ότι το πεδίο της επανεξέτασης περιορίστηκε στην εξέταση της δυνατότητας αποδοχής νέας ανάληψης υποχρέωσης από την ενδιαφερόμενη εταιρεία.Γ. ΑΠΟΔΟΧΗ ΤΗΣ ΑΝΑΛΗΨΗΣ ΥΠΟΧΡΕΩΣΗΣ(7) Λεπτομέρειες των διαδικαστικών πτυχών και των πορισμάτων της έρευνας επανεξέτασης περιλαμβάνονται εκτενώς στον κανονισμό (ΕΚ) αριθ. 322/2002 του Συμβουλίου(13).(8) Η έρευνα κατέληξε στο συμπέρασμα ότι οι περιστάσεις της Gje-Vi AS όντως έχουν μεταβληθεί μετά την επιβολή σε αυτήν δασμών αντιντάμπινγκ και αντισταθμιστικών δασμών, και ότι η νέα ανάληψη υποχρέωσης που προτείνεται από την εταιρεία μπορεί να γίνει αποδεκτή.(9) Στο πλαίσιο αυτό, η ανάληψη υποχρέωσης που προτείνεται από την Gje-Vi AS είναι πανομοιότυπη με εκείνες των νορβηγικών εταιρειών που εξάγουν σολομό εκτροφής Ατλαντικού καταγωγής Νορβηγίας, οι οποίες είχαν γίνει αποδεκτές. Η εταιρεία συμφώνησε να τηρήσει τις ελάχιστες τιμές εισαγωγής που καθορίστηκαν από την ανάληψη υποχρέωσης και να υποβάλλει τακτικά στην Επιτροπή λεπτομερή στοιχεία σχετικά με τις εξαγωγές της στην Κοινότητα, εντός καθορισμένων προθεσμιών.(10) Δεδομένου ότι η ανάληψη υποχρέωσης μπορεί να ελέγχεται αποτελεσματικά από την Επιτροπή, και ότι εξαλείφει τις ζημιογόνους επιπτώσεις του ντάμπινγκ και των επιδοτήσεων, η προσφορά θεωρείται αποδεκτή. Η εταιρεία ενημερώθηκε σχετικά με τα ουσιώδη πραγματικά περιστατικά και τις εκτιμήσεις βάσει των οποίων έγινε αποδεκτή η ανάληψη υποχρέωσης.(11) Επομένως, η επωνυμία της εταιρείας Gje-Vi AS πρέπει να προστεθεί στον κατάλογο των εταιρειών, των οποίων οι αναλήψεις υποχρεώσεων έχουν γίνει αποδεκτές, στο παράρτημα της απόφασης 97/634/ΕΚ.(12) Ζητήθηκε η γνώμη της συμβουλευτικής επιτροπής, η οποία δεν προέβαλε καμία αντίρρηση.Δ. ΔΙΟΡΘΩΤΙΚΟ ΣΤΗΝ ΑΠΟΦΑΣΗ 2001/644/ΕΚ(13) Κατά τη δημοσίευση της απόφασης 2001/644/ΕΚ της Επιτροπής(14), τελευταίας τροποποίησης της απόφασης 97/634/ΕΚ, η επωνυμία της νορβηγικής εταιρείας Janas A/S (αριθ. ΑΥ 1/75, πρόσθετος αριθμός Taric 8177 ) παραλήφθηκε εκ παραδρομής από τον κατάλογο των εταιρειών των οποίων οι αναλήψεις υποχρεώσεων γίνονται αποδεκτές.(14) Κατά συνέπεια, η επωνυμία της εταιρείας αυτής πρέπει να προστεθεί στον προαναφερόμενο κατάλογο.Ε. ΤΡΟΠΟΠΟΙΗΣΗ ΤΟΥ ΠΑΡΑΡΤΗΜΑΤΟΣ ΤΗΣ ΑΠΟΦΑΣΗΣ 97/634/ΕΚ(15) Ενόψει των ανωτέρω και για λόγους διαφάνειας, δημοσιεύεται ενημερωμένη εκδοχή του παραρτήματος της απόφασης 97/634/ΕΚ, στην οποία αναφέρονται όλοι οι εξαγωγείς για τους οποίους ισχύουν αναλήψεις υποχρεώσεων.(16) Παράλληλα με την παρούσα απόφαση, το Συμβούλιο, με τον κανονισμό (ΕΚ) αριθ. 322/2002, επέκτεινε την απαλλαγή από δασμούς αντιντάμπινγκ και αντισταθμιστικούς δασμούς στην Gje-Vi AS και διόρθωσε το σφάλμα σχετικά με την Janas A/S με τροποποίηση του παραρτήματος του κανονισμού (ΕΚ) αριθ. 772/1999,ΑΠΟΦΑΣΙΖΕΙ:Άρθρο 1Το παράρτημα της απόφασης 97/634/ΕΚ αντικαθίσταται από το παράρτημα της παρούσας απόφασης.Άρθρο 2Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 3Η προσθήκη της Janas A/S στο παράρτημα της απόφασης 97/634/ΕΚ εφαρμόζεται με ισχύ από τις 24 Αυγούστου 2001.Βρυξέλλες, 5 Φεβρουαρίου 2002.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 2.(3) ΕΕ L 288 της 21.10.1997, σ. 1.(4) ΕΕ L 267 της 30.9.1997, σ. 1.(5) ΕΕ L 267 της 30.9.1997, σ. 19.(6) ΕΕ L 101 της 16.4.1999, σ. 1.(7) ΕΕ L 227 της 23.8.2001, σ. 15.(8) ΕΕ L 267 της 30.9.1997, σ. 81.(9) ΕΕ L 227 της 23.8.2001, σ. 49.(10) ΕΕ L 88 της 24.3.1998, σ. 31.(11) ΕΕ L 111 της 9.4.1998, σ. 10.(12) ΕΕ C 188 της 4.7.2001, σ. 11.(13) Βλέπε σελίδα 1 της παρούσας Επίσημης Εφημερίδας.(14) ΕΕ L 227 της 23.8.2001, σ. 49.ΠΑΡΑΡΤΗΜΑΚΑΤΑΛΟΓΟΣ ΕΤΑΙΡΕΙΩΝ ΤΩΝ ΟΠΟΙΩΝ ΟΙ ΑΝΑΛΗΨΕΙΣ ΥΠΟΧΡΕΩΣΕΩΝ ΕΧΟΥΝ ΓΙΝΕΙ ΑΠΟΔΕΚΤΕΣ>ΘΕΣΗ ΠΙΝΑΚΑ>


title: 2010/795/ΕΕ: Απόφαση του Συμβουλίου, της 14ης Δεκεμβρίου 2010 , για την τροποποίηση του εσωτερικού του κανονισμού

text:
               22.12.2010

               EL

               Επίσημη Εφημερίδα της Ευρωπαϊκής Ένωσης

               L 338/47

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Δεκεμβρίου 2010
   για την τροποποίηση του εσωτερικού του κανονισμού
   (2010/795/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 240 παράγραφος 3,
   Έχοντας υπόψη το άρθρο 2 παράγραφος 2 του παραρτήματος III του εσωτερικού κανονισμού του Συμβουλίου (1),
   Εκτιμώντας τα ακόλουθα:

               (1)

               Το άρθρο 3 παράγραφος 3 τέταρτο εδάφιο του πρωτοκόλλου (αριθ. 36) σχετικά με τις μεταβατικές διατάξεις, το οποίο προσαρτάται στις Συνθήκες, προβλέπει ότι, μέχρι τις 31 Οκτωβρίου 2014, όποτε το Συμβούλιο θεσπίζει πράξη που απαιτεί ειδική πλειοψηφία και εφόσον το ζητήσει μέλος του Συμβουλίου, εξακριβώνεται ότι τα κράτη μέλη τα οποία συνιστούν αυτήν την ειδική πλειοψηφία αντιπροσωπεύουν τουλάχιστον το 62 % του συνολικού πληθυσμού της Ένωσης, υπολογιζόμενου σύμφωνα με τα αριθμητικά στοιχεία του πληθυσμού τα οποία παρατίθενται στο άρθρο 1 του παραρτήματος III του εσωτερικού κανονισμού του Συμβουλίου (εφεξής «εσωτερικός κανονισμός»).

               (2)

               Το άρθρο 2 παράγραφος 2 του παραρτήματος III του εσωτερικού κανονισμού προβλέπει ότι, με ισχύ από την 1η Ιανουαρίου κάθε έτους, το Συμβούλιο αναπροσαρμόζει, σύμφωνα με τα δεδομένα τα οποία διαθέτει η Στατιστική Υπηρεσία της Ευρωπαϊκής Ένωσης στις 30 Σεπτεμβρίου του προηγούμενου έτους, τα αριθμητικά στοιχεία που παρατίθενται στο άρθρο 1 του εν λόγω παραρτήματος.

               (3)

               Επομένως, ο εσωτερικός κανονισμός ενδείκνυται να προσαρμοσθεί αναλόγως για το έτος 2011,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 του παραρτήματος III του εσωτερικού κανονισμού αντικαθίσταται από το ακόλουθο κείμενο:

      «Άρθρο 1
      Για την εφαρμογή του άρθρου 16 παράγραφος 5 της ΣΛΕΕ και του άρθρου 3 παράγραφοι 3 και 4 του πρωτοκόλλου (αριθ. 36) σχετικά με τις μεταβατικές διατάξεις, ο συνολικός πληθυσμός κάθε κράτους μέλους, για την περίοδο από την 1η Ιανουαρίου 2011 έως τις 31 Δεκεμβρίου 2011, είναι ο εξής:

                  Κράτος μέλος

                  Πληθυσμός
                  (× 1 000)

                  Γερμανία

                  81 802,3

                  Γαλλία

                  64 714,1

                  Ηνωμένο Βασίλειο

                  62 008,0

                  Ιταλία

                  60 340,3

                  Ισπανία

                  45 989,0

                  Πολωνία

                  38 167,3

                  Ρουμανία

                  21 462,2

                  Κάτω Χώρες

                  16 575,0

                  Ελλάδα

                  11 305,1

                  Βέλγιο

                  10 827,0

                  Πορτογαλία

                  10 637,7

                  Τσεχική Δημοκρατία

                  10 506,8

                  Ουγγαρία

                  10 014,3

                  Σουηδία

                  9 340,7

                  Αυστρία

                  8 375,3

                  Βουλγαρία

                  7 563,7

                  Δανία

                  5 534,7

                  Σλοβακία

                  5 424,9

                  Φινλανδία

                  5 351,4

                  Ιρλανδία

                  4 467,9

                  Λιθουανία

                  3 329,0

                  Λεττονία

                  2 248,4

                  Σλοβενία

                  2 047,0

                  Εσθονία

                  1 340,1

                  Κύπρος

                  803,1

                  Λουξεμβούργο

                  502,1

                  Μάλτα

                  413,0

                  Σύνολο

                  501 090,4

                  Κατώτατο όριο (62 %)

                  310 676,1»

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2011.

      Βρυξέλλες, 14 Δεκεμβρίου 2010.

            Για το Συμβούλιο

            Ο Πρόεδρος

         S. VANACKERE

      (1)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).


title: Απόφαση (ΕΕ) 2015/798 του Συμβουλίου, της 11ης Μαΐου 2015, που εξουσιοδοτεί την Ευρωπαϊκή Επιτροπή να διαπραγματευθεί, εξ ονόματος της Ευρωπαϊκής Ένωσης, τροποποιήσεις της σύμβασης της Βιέννης για την προστασία της στιβάδας του όζοντος και του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος

text:
               22.5.2015

               EL

               Επίσημη Εφημερίδα της Ευρωπαϊκής Ένωσης

               L 127/19

         ΑΠΌΦΑΣΗ (ΕΕ) 2015/798 ΤΟΥ ΣΥΜΒΟΥΛΊΟΥ
   της 11ης Μαΐου 2015
   που εξουσιοδοτεί την Ευρωπαϊκή Επιτροπή να διαπραγματευθεί, εξ ονόματος της Ευρωπαϊκής Ένωσης, τροποποιήσεις της σύμβασης της Βιέννης για την προστασία της στιβάδας του όζοντος και του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1 και το άρθρο 218 παράγραφοι 3 και 4,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας ότι η Επιτροπή θα πρέπει να εξουσιοδοτηθεί να διαπραγματευθεί, εξ ονόματος της Ένωσης, τροποποιήσεις της σύμβασης της Βιέννης για την προστασία της στιβάδας του όζοντος (1) και του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος (2),
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Επιτροπή εξουσιοδοτείται να διαπραγματευθεί, εξ ονόματος της Ένωσης, όσον αφορά τα θέματα που εμπίπτουν στην αρμοδιότητα της Ένωσης και για τα οποία η Ένωση έχει θεσπίσει κανόνες, τροποποιήσεις της σύμβασης της Βιέννης για την προστασία της στιβάδας του όζοντος και του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος, στις διασκέψεις των συμβαλλόμενων μερών της εν λόγω σύμβασης και στις συνεδριάσεις των συμβαλλόμενων μερών του εν λόγω πρωτοκόλλου το 2015 και το 2016.
   Άρθρο 2
   1.   Οι διαπραγματεύσεις γίνονται από την Επιτροπή σε συνεννόηση με την ειδική επιτροπή που έχει ορίσει το Συμβούλιο και σύμφωνα με τις οδηγίες διαπραγμάτευσης του Συμβουλίου που περιλαμβάνονται στην προσθήκη της παρούσας απόφασης.
   2.   Το Συμβούλιο μπορεί ανά πάσα στιγμή να επανεξετάζει τις εν λόγω οδηγίες διαπραγμάτευσης. Προς τούτο, η Επιτροπή υποβάλλει στο Συμβούλιο έκθεση σχετικά με την έκβαση των διαπραγματεύσεων μετά από κάθε σύνοδο διαπραγματεύσεων και, κατά περίπτωση, με τα προβλήματα που ενδεχομένως θα ανακύπτουν κατά τις διαπραγματεύσεις.
   Άρθρο 3
   Στον βαθμό που το αντικείμενο των τροποποιήσεων οι οποίες αναφέρονται στο άρθρο 1 εμπίπτει στη συντρέχουσα αρμοδιότητα της Ένωσης και των κρατών μελών της, η Επιτροπή και τα κράτη μέλη θα πρέπει να συνεργάζονται στενά κατά τη διαπραγματευτική διαδικασία, αποβλέποντας στην ενότητα όσον αφορά τη διεθνή εκπροσώπηση της Ένωσης και των κρατών μελών της.
   Άρθρο 4
   Η παρούσα απόφαση απευθύνεται στην Επιτροπή.

      Βρυξέλλες, 11 Μαΐου 2015.

            Για το Συμβούλιο

            Ο Πρόεδρος

         J. DŪKLAVS

      (1)  ΕΕ L 297 της 31.10.1988, σ. 10.

      (2)  ΕΕ L 297 της 31.10.1988, σ. 21.


title: 2013/612/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Οργανισμού του Ευρωπαϊκού GNSS για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/312

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με το κλείσιμο των λογαριασμών της Eurojust για το οικονομικό έτος 2011
   (2013/605/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Eurojust για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Eurojust για το οικονομικό έτος 2011, συνοδευόμενη από τις απαντήσεις της Eurojust (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7–0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002,σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (4), και ιδίως το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0072/2013),

               1.

               εγκρίνει το κλείσιμο των λογαριασμών της Eurojust για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στον διοικητικό διευθυντή της Eurojust, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 180.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 63 της 6.3.2002, σ. 1.

      (5)  ΕΕ L 357 της 31.12.2002, σ. 72.